Oizek eta Arraioz Zubiondoak jokatuko dute laxoa txapelketako lehen finalerdi ttikia

Partida bakarra izanen da asteburuan, finalerdi handiak uztailaren 8-9an eta bertze finalerdi ttikia uztailaren 15ean jokatuko baitira

Baztan-Errekako 43. Laxoa txapelketako lehen finalerdi ttikia asteburu honetan jokatuko dute Oizek eta Arraioz Zubiondoak, Oizko plazan.

Finalerdi handiak uztailaren 8-9an

Bertze finalerdiak ikusteko gehixeago esperatu beharko da. Finalerdi handiak uztailaren 8an eta 9an jokatuko dituzte, biak Doneztebeko Bear Zanan, 16:30ean. Larunbatean, Doneztebe The Moment eta Doneztebe Titi izanen dira aurrez aurre eta igandean, Doneztebe Apeztegia eta Arraioz Sagardia. Beraz, Doneztebeko talde bat bederen izanen da final handian.

Bertze finalerdi ttikia uztailaren 15ean

Bigarren finalerdi ttikia, berriz, uztailaren 15ean, larunbat arratsaldean jokatuko dute Irurita Migelenek eta Doneztebe Aviak, hau ere Bear Zanan. Izan ere, txapelketa osoan bezala, Iruritakoek ezin izan dute beraien herriko plaza erabili.

Final ttikia uztailaren 29an jokatuko dute eta final handia abuztuaren 5ean, biak Oizko plazan.


Giltzarri zen enklabea

Urduñako geltokitik Iturrigorri mendira doan ibilbidea egin daiteke. Iturrigorri da Gorobel mendilerroa osatzen duten mendietako bat


Aiaraldeko Euskararen Egunak Luiaondo hartuko du ekainaren 4an

Aurreikusitakoa baino sei hilabete beranduago, pandemiaren eta eguraldi petralaren ondorioz, Aiaraldeko Euskalgintza Kontseiluak sustatutako jaiak Aiarako herririk jendetsuena beteko du euskarazko ekintzekin: kirola, musika, antzerkia, umeentzako jarduerak, bertsolaritza…

Euskaraktibatu Aiaraldea! leloarekin, eskualdeko euskalgintzak, Aiarako Udalak eta Aiarako Kuadrillak indarrak batuko dituzte ekainaren 4an Luiaondon euskara ardatz izango duen jaia antolatzeko.

Berez, egitaraua 11:00etan abiatuko da, baina giroa berotzeko oinez joatea proposatu dute Aretako Kultur Etxetik 9:00etan, Laudioko tren geltokitik 9:15ean, Faktoriatik 9:25ean eta Amurrioko Iparraldeko geltokitik 9:30ean. Bizikleta erabiltzea nahiago dutenek bi aukera izango dituzte joateko: 9:00etan Urduñako Foru plazatik abiatzea menditik joateko eta 10:00etan errepidetik egitea nahiago badute. Trenez garraiatzeko parada ere egongo da.

Ideia da 11:00etan Luaiondoko iparraldeko eta hegoaldeko sarreretan elkartzea eta ospakizunean buru-belarri sartzea. Izan ere, gune ugari eta eskaintza anitza prestatuko dituzte. Goizean saskibaloi eta futbito txapelketak, kultura azoka, umeentzako ekintzak (jolas zirkuitua, 0-3 urteko haurren gune gozoa, ginkana, puzgarriak, ohe elastikoa, betiko jolasak) eskainiko dituzte. Aiaraldea Komunikabideak ere bat egingo du egitasmoarekin, zuzeneko emisioa eskainiz.

Eguerdian Tabernaria: Instrukzioak botatzeko ondo kaña bat antzezlanaren bi saio egingo dituzte, 12:00etan eta 13:30ean. Patxo Telleria da ikuskizunaren gidoiaren egilea da eta Mikel Martinez aktorea protagonista. 12:00etan Euskararen Bila jolasa abiatuko dute eta 12:30ean ikastetxeetan antolatutako bideo laburren lehiaketako sariak banatuko dituzte. Gauza bera egingo dute 13:30ean, baina kirol txapelketetan parte hartu duten taldeekin.

Mezua eta dantza

Egitasmoa artikulatuko duen ekitaldia 13:00etan gauzatuko da. Bi elementu nagusik osatuko dute. Alde batetik, ekimenaren mezua. Bestetik, koreografiaren dantza, Izaskun del Cerroren parte hartzearekin.

Horren ostean, ekintzek astinduko dituzte berriro guneak. Esaterako, 13:30etatik 16:00ak arte herri bazkariaz gozatzeko tartea emango dute, 8 euroren truke.

16:00etan gazteentzako ihes gelaren hiru saioei emango diete hasiera eta 18:15ean bertso poteoari ekingo diote, Julen Zelaieta, Izar Mendiguren eta Sustrai Colinaren kantekin.

15:00etan kontzertuak hasiko dira. Lehenik eta behin, Ilargi folk-rock taldearen txanda helduko da. Gero Saltokan dantza plazak hartuko du oholtza 16:00etan, eta 18:15ean Muganek pop-folk doinuak jarriko ditu. 19:30ean Xsakara artistak trap musika eramango du Luiaondora eta 20:45ean Izatefaltsuak talde aiaraldearrak metal kontzertua eskainiko du. Musika eskaintza borobiltzeko, Nikotinak rapa, reggaea eta dance-halla nahastuko ditu 22:00etan.


Agur Otxoa Feroz antzezlanaz Unai Izquierdorekin #AsteNagusia

Bilboko BBK Aretoak eta La Otxoak arrakasta handia lortu dute Aste Nagusian: Agur Otxoa Feroz antzezlana Ostiralean aurre estreinatu zen, eta dagoneko emanaldi guztiak beteta daude. Agur Otxoa Feroz Jose Antonio Nielfaren bizitza kontatzen digu. Unai Izquierdok idatzia eta Getari Etxegaraik zuzendua, muntaiak lau antzezle ditu (Izquierdo eta Etxegarai berak, baita Gemma Martinez eta Arnatz Puertas ere), La Otxoaren eta bere bizitzako pertsonaien azalean sartzen direnak.Jose Antonio Nielfa bera da bere abestiak zuzenean abesten dituena, ekintzan tartekatzen direnak bere bizitzako eta ibilbideko une zehatzak irudikatzeko.

https://bilbohiria.com/docs2/2023/AsteNagusia/230823_unai_otxoa.mp3

Deskargatu hemen.


'Jolastera? Museora!' egitasmoan izango dira eskualdeko zazpi museo

Arteari, historiari eta naturari lotutako tailerrak, ibilbideak eta bisitak egingo dituzte hurrengo asteburuan Aian, Getarian, Orion, Zarautzen eta ZestoanJolastera? Museora! egitasmoa jarri dute martxan estreinekoz Gipuzkoako Foru Aldundiak eta Gipuzkoako museoek, Kultura Saretzen proiektuaren barruan. Helburua da museoen kultura bultzatzea. Lehenengo aldi honetan, Gipuzkoako 25 herritako 44 museok hartu dute parte, horien artean Getariako Balentziaga Museoak, Aiako Iturraran Parketxeak, Pagoeta Euskal Arrazen Aterpeak eta Agorregiko Burdinola eta Errotak, Orioko Done Jakue Bidearen Interpretazio Zentroak, Zarauzko Photomuseumek eta Zestoako Ekainberrik.

Guztira 47 ekintza antolatu dituzte sarean egindako lana indartu eta ondarea ezagutzeko asmoz, eta sei gaitan banatu dituzte: artea, historia, burdina, itsasoa, natura eta gastronomia. Gai bakoitzari lotutako museoek asteburu bana hartuko dute, eta ekintzak gaurtik martxoaren 22ra artean egingo dituzte.

Familiei zuzendu diete egitasmoa, eta aldundiak adierazi du irudimena lantzeko eta jolasteko aukera izango dutela museoetan. Ikerne Badiola Gipuzkoako Kultura diputatuaren arabera, proiektu berritzailea da abiatu dutena, eta museoengandik jaso duten erantzuna «paregabea» izan da. Museoak bezala, egingo dituzten jarduerak ere izaera desberdinetakoak izango dira. 47 ekintzetatik 15 tailerrak izango dira, 25 ibilbideak eta 17 bisita gidatuak.

Gaur abiatuko dute, eta aurreneko asteburuan burdina izango dute ardatz. Hurrengo asteburuan, berriz, arteari lotutako museoek hartuko dute lekukoa, eta besteak beste, Getariako Balentziaga Museoak hartuko du parte. Haria jarraitu! bisita tailerra egingo dute otsailaren 21ean, 11:00etatik 13:00etara. Sei eta hamabi urte bitarteko umeei eta familiei zuzenduta, museoko bilduma modu ludikoan eta sortzailean eskainiko diete. Jantziak ezagutzeko eta aztertzeko aukera izango dute, eta ehun zuntzen jatorria ezagutuko dute. Hurrengo egunean jantziak sortzeko prozesuan murgilduko dituzte neska-mutilak. Jantziak sortzeko oinarrizko erremintak eta materialak ezagutuko dituzte. Informazio osoa 943-00 47 77 zenbakian aurkitu daiteke.

Otsailaren 27tik martxoaren 1era itsasoaren inguruko «altxorrak» aurkitu ondoren, martxoaren 6tik 8ra historiaren txanda izango da, eta 18 ekintza egingo dituzte 17 museotan, besteak beste Aian: Iturraran Parketxean, arkeologia esperimentala egingo dute martxoaren 7an, 10:00etatik 12:00etara. Agorregiko Burdinola eta Errotan, berriz, uraren aprobetxamendurako sistema ezagutuko dute martxoaren 8an, 11:30ean. Hari buruzko informazioa, berriz, 943-83 53 telefono zenbakira deituta lortu daiteke. Orion, berriz, Done Jakue Bidearen Interpretazio Zentroa ezagutuko dute martxoaren 7an eta 8an.

Zarauzko Photomuseumek ere argazkigintzaren historia azalduko du Argazkigintzari hurbilduz ekintzaren bidez. Argazki tekniken garapena, genero desberdinak eta argazkigintzaren erabilerak aztertuko dituzte martxoaren 7an eta martxoaren 8an. Zestoako Ekainberrin, Apaindu zure historiaurrea! tailerra egingo dute egun horietan. Historiaurrean gizakiak beraien burua apaintzeko zituzten moduak azalduko dituzte. Pintura eta hainbat zintzilikariren bidez, kide bakoitzaren nortasun eta gustuak azaltzeko modua erakutsiko diete. Era berean, bi egun horietan Ekainberriko sarrerak erdiprezioan egongo dira salgai. Horretarako, erreserba bat egitea gomendatu dute.

Martxoaren 13tik 15era, gastronomia izango dute ardatz, eta azken asteburuan, martxoak 19-22 artean, naturari lotutako ekintzak egingo dituzte: «Natura inguruneek, parkeek eta erreserbek, dunek, itsasadarrek, mendiek eta ibilbideek naturaren gozamena eskainiko digute». Bederatzi ekintza egingo dituzte zortzi museotan, besteak beste Aiako Pagoeta euskal arrazen aterpean. Martxoaren 21ean, 11:00etan, Iturraran Parketxean elkartuko dira, eta ibilbidea hasiko duten gunera autoz joango dira. Ibilbidean zehar Jose Mari Plazaola eta Iñigo Agirre albaitariek animaliei buruzko azalpenak emango dituzte, eta betizuak eta pottokak ikusi eta ezagutzeko aukera izango da.


Arartekoak Etorbidea zubiaren itxiera salatu du Europan

Arartekoa Frantziako eta Europako arartekoekin harremanetan jarri da eta, Etorbidea zubiaren itxiera dela eta salatu du Europan libre zirkulatzeari buruzko nazioarteko akordioak urratzen ari direla.

Bide horretan, Europako Arartekoaren Bulegoak salaketa tramitatzea onartu du eta, orain, erantzunaren zain dago Manu Lezertua Arartekoa.

Bruselaren jakinarazpenaren arabera, oraingoz, informazio eskaera bat egin zaio Europako Batzordeari, haien eskumena delako Schengengo Hitzarmenaren arauak alde batera utzita mugak ixteko oniritzia emateko ardura duen organoa.

Irungo alkatea, Jose Antonio Santanok adierazi du albiste ona dela Europak itxieran arreta jarri izana eta berri onen esperoan dago alkatea: “zubia berrirekiko da eta zirkulazioa normaltasunera itzuliko da, bi herrialdeen arteko gaiinontzeko pasabideetakoa bezalakoa izango da”.

Alkateak eskerrak eman dizkio Arartekoari, “gai honetan inplikatzeagatik eta Frantziako eta Europako arartekoen aurrean zuzemenak egiteagatik”. Era berean, gogoratu du Etorbidea zubia Frantziarena dela eta herrialde horietako arduradun politikoek itxi zutela 2021eko urtarrilean.


Goenaga bereko ezpalak

Juan Luis Goenaga artistaren bost hamarkadako lana aztertzen duen atzera begirakoa ireki dute Donostiako Kubo-Kutxa aretoan. Artistaren 128 margolan biltzen ditu guztira


Dozena bat kutsatu baieztatu dute ostegunean Lasarte-Orian

Osakidetzak eta Eusko Jaurlaritzaren Osasun Sailak urriaren 22ko datu epidemiologiakoak biltzen dituen txostena argitaratu dute. Ostegunean, 1.207 kutsatu berri erregistratu zituzten erkidegoan.

Gorritik gero eta gertuago dago Lasarte-Oria. Osasun Sailak kolore horrekin adierazten du udalerri baten azken 14 egunetako intzidentzia metatuak 100.000 biztanleko 500 kasuren langa gainditu duela. Ostegunean, hamabi kutsatu berri erregistratu zituzten herrian, tasa 478,09ra igoz. Horiek batuta, 133 lasartoriatarrek positibo eman dute urrian; irail osoan 146 izan ziren.

Beterri-Buruntza eskualdean egoera antzekoa da. Orotara, 78 kutsatze diagnostikatu dituzte eta herri guztietan gora egin du koronabirusak eragindakoen kopuruak, nabarmen, Hernanin (+27) eta Urnietan (+18). Gainerakoei dagokienez, berriz, Andoainen zortzi kutsatu berri hauteman dituzte; Astigarragan, zazpi; eta Usurbilen, sei.

Agintariek hartutako neurriek eta gomendioek zer eragin duten ikusteke dago, baina gaur-gaurkoz Euskal Autonomia Erkidegoan berrik onik ez da. Atzo, 14.144 proba egin zituzten eta % 8,5 positibo izan ziren, alegia, 1.207 kutsatze baieztatu zituzten. Horietako 545, Gipuzkoan.

Ostegunean COVID-19ak eragindako 57 lagun ospitaleratu zituzten. 339 gaixo daude EAEko ospitaletan, 69, ZIUn.


Ikastaroa - Mugikorra edo tableta erabiltzea

Mugikorra edo tableta erabiltzen ikastea. Martxoko eguaztenetan, 18:00etan, Adintsuen Etxean.


Hitzaldia: 'Indarkeria matxista. COVID-19aren beste errealitatea eta aurre egiteko estrategiak'

Sheila Melcon Sortzen aholkularitzako adituak COVID-19ak sortutako krisi egoeran indarkeria matxistari aurre egiteko estrategiak aletuko ditu. Hitzaldia euskaraz izango da. Izena emateko: berdintasuna@zumaia.eus.


[BIDEOA]: Abadiñoko De Norte a Sur dantza taldeak Athletic animatzeko bideoa egin du

Zapatuan Errege Kopako finala jokatuko dute Atlheticek eta Bartzelonak. Athleticeko jokalariei animoak bidaltzeko Abadiñoko De Norte a Sur taldeko kideek bideo bat ein dute. Bertan hainbat abadiñar ageri dira.


Erandio inguruko ohiko berben eta esapideen bilduma argitaratu dute

Iñaki Gamindek eta Naia Eguskizak erandioztarren jatorrizko euskararen hainbat berba eta esamolde batzen aritu dira 2021etik, Erandioko Udalak egindako proposamen bati helduz. Horren emaitza da argitaratu berri duten Erandioztarren euskara (I Hiztegia eta II Gramatika) liburua. Lan horretarako baliatutako metodologia, besteak beste, elkarrizketetan oinarritu da.

Liburuaren atarikoan azaltzen dutenez, Gaminde eta Eguskizaren xedea Erandioko euskara berreskuratzea izan da: "Gure euskara biziberritu nahi dugu, edo, behintzat, ez ahaztu. Gure arbasoek utzitako altxorra ez galtzeko eta gure sustraiak mantentzeko". Halaber, lan horren bitartez Erandio "herri gero eta euskaldunagoa" egiteko helburua ere aldarrikatu dute, lotsak eta beldurrak alde batera utzita.

Aurreko apirilaren 27an egin zuten azterlanaren aurkezpena Erandiogoikoko gizarte etxean, eta egileakaz batera izan ziren Aitziber Oliban Erandioko alkatea eta Adrian Busto euskara eta kultura arloko zinegotzia. Haiekaz batera ere egon ziren lana egiteko prozesuan parte hartu duten hainbat erandioztar.

Liburuak ikusgai eta eskuragarri daude Erandioko Udaleko Euskara Zerbitzuko webguneko esteka honetan.


'Euskadiko fiskalitateaz orain zabaldu behar da eztabaida. Aurrekontuekin lotuta'

Elkarrekin Podemosen legebiltzarreko bozeramaileak dio Jaurlaritzaren gehiengoari euren babesa gehitu nahi badie, gastu publikoan eta fiskalitatean aldaketak egin beharko direla.

Jaurlaritzak oraindik ez du Elkarrekin Podemosekin behintzat kontaktu ofizialik izan eta Miren Gorrotxategi bozeramaile duen taldeak ez daki Iñigo Urkulluk inbestidura saioan egin zuen eskaintza nola gauzatuko den. Euskadi Irratiko 'Faktoria'n argi utzi du, ordea, EAJ eta PSE-EEren botoei Podemosen botoak batu nahi izatera, gastu publikoaz eta diru sarrerez hitz egin beharko dutela. 'Euskadiko fiskalitateaz eztabaida gaur bertan zabaldu behar da. Aurrekontuekin erabat lotutako gaia da fiskalitatearena', esan du. Azpimarratu du edukien arabera egingo dituztela akordioak Legebiltzarrean, bai gobernuarekin eta baita oposizioko alderdiekin ere. 'Ez dugu egingo a priorizko akordiorik ez batzurekin ez besteekin'.


Erika Tavares gogoan, indarkeria matxistaren aurka altxatu da Gasteiz

Mugimendu feministak deituta, milaka pertsona bildu dira Gasteizko kaleetan, Erika Tavaresen hilketa matxistaren kontrako manifestazioan. Bere bikotekideak hil zuen atzo Sansomendin, bere buruaz beste egin aurretik.

Astearte honetan, indarkeria matxistak beste emakume bat hil zuen. Ertzaintzak Erika Tavares eta bere senarraren gorpuak aurkitu zituen, beren bi semeekin —13 eta 17 urtekoak— partekatzen zuten etxebizitzan, Sansomendi auzoko Antonio Machado kalean. Semeetako batek aurkitu zituen gorpuak, eta horren berri eman zion Larrialdi Zerbitzuari.

37 urteko emakumea labankadaz hil eta gero, ustezko egileak —42 urtekoa— bere buruaz beste egin zuen. Bikotea banatzeko prozesuan murgilduta zegoen, eta, antza denez, testuinguru horretan gertatu da krimen matxista.

Ertzaintzako agenteak etxebizitzara sartu zirenean, korridorean topatu zute biktimaren gorpua; lepoa moztuta zeukan. Ustezko hiltzailea bizirik aurkitu zuten, baina labana bat zeukan bularrean sartuta; bertaratutako larrialdi zerbitzuak bere bizitza salbatzen saiatu ziren arren, handik gutxira hil egin zen.

Emakumearen aurkako Indarkeriaren Gasteizko Epaitegiak gidatutako ikerketa zabalik dago, hilketa matxista bat izan dela hipotesi nagusi gisa hartuta, gertatutakoa argitzen saiatzeko.

? ??? Erika Tavares gogoan, milaka pertsona bildu dira Gasteizen azken hilketa matxista gaitzesteko. Mugimendu feministaren manifestazioa hastear dago. pic.twitter.com/JSrRiLxBii — Arabako ALEA (@ArabakoALEA) October 13, 2021

? ?????? ? Mugimendu feministak deituta, milaka pertsona bildu dira Gasteizko kaleetan, Erika Tavaresen hilketa matxistaren kontrako manifestazioan. pic.twitter.com/qIMM7QlY6I — Arabako ALEA (@ArabakoALEA) October 13, 2021

Mobilizazioak

Euskal Herriko mugimendu feministak indarkeria matxistaren aurkako protokoloa aktibatu du eta, beraz, datozen egunetan hilketa matxista salatzeko mobilizazioak izango dira Hego Euskal Herriko hiriburuetan, Eraso sexistarik ez! Autodefentsa feminista! lelopean: urriaren 13an, asteazkenean, 19:00etan, Gasteizko Andre Maria Zuriaren plazan eta Amurrioko plazan; eta urriaren 14an, ostegunean, Bilbon (19:00etan Arriaga plazan), Donostian (19:00etan Bulebarrean) eta Iruñean (20:00etan Udaletxe plazan).

Gasteizko alkate Gorka Urtaranek eta udal taldeek beren gaitzespena adierazi dute. Gasteizko Udalak hamabost minutuko elkarretaratze bateratua egin du asteazkenean, 12:00etan Plaza Berrian, Gasteiz: eraso matxisten aurka! lelopean. Bertan izan dira, besteak beste, Beatriz Artolazabal Lakuako Gobernuko Berdintasun sailburua eta Izaskun Landaida Emakundeko zuzendaria. Gainera, Udaleko Bozeramaileen Batzordea goizean bildu da, eta hilketa matxista salatzeko erakunde adierazpena adostu du.

Vitoria-Gasteiz, eraso matxisten aurka pic.twitter.com/gE24lkTEus — Vitoria-Gasteiz! (@vitoriagasteiz) October 13, 2021

Tratu txarrak pairatzen badituzu edo kasuren bat ezagutzen baduzu, deitu telefono hauetako batera: 900 840 111 (EAEn) edo 016 (Estatu osoan); doakoak dira eta ez dute arrastorik uzten fakturan, baina bai telefonoan. Beraz, ez ahaztu ezabatzea.


Santa Ana: dantzaldia karkaban

Erketz EDTko dantzariek saioa egingo dute Santa Ana karkaban, Kale Nagusian, San Pedro parrokia parean.


Ikusgai dago Orioko maiatzeko udalbatzarra

Atzo 19:30ean hasi zen udalbatzarra, eta hemen dago osorik ikusgai.

Gai zerrenda:

1.- Irakurri eta onartzea, egoki bada, akta hauen zirriborroak: 2021eko apirilaren 29ko, maiatzaren 27ko, ekainaren 24ko, uztailaren 29ko, irailaren 30eko, urriaren 28ko, azaroaren 25eko eta abenduaren 30eko eta 2023ko urtarrilaren 26ko eta otsailaren 23ko ohiko bilkuretakoak; 2021eko azaroaren 18ko eta 2023ko martxoaren 29ko ezohiko bilkuretakoak; eta 2023ko maiatzaren 8ko ezohiko bilkura urgentekoa.

2.- 2023ko udal-aurrekontuaren lehenengo hiruhilekoaren exekuzioaren berri ematea.

3.- 2023ko lehenengo hiruhilekoari dagokion ordaintzeko batez besteko epearen berri ematea.

4.- 2019, 2020, 2021 eta 2022ko ekitaldi ekonomikoetako aurrekontu propioen likidazioak (2019-2023 udal-agintaldikoak) onartzen dituzten alkate-dekretuen berri ematea.

5.- Behin betikoz onartzea, egoki bada, 2022ko udal-aurrekontuaren kontu orokorra.

6.- Eskariak eta galderak.


Baztandarra Txirrindularitza Eskolak akitu ditu 2022 denboraldiko entrenamenduak

Joan den asteartean, urriaren 25ean, Baztandarra txirrindularitza eskolak 2022 denboraldiko entrenamenduak akitu zituen. Beti bezala, entrenamenduaren ondotik merienda ttiki bat egin zuten. Aurtengo demboraldian 60 haur inguru ibili dira entrenatzen. Monitoreez gain, entrenamenduak egiteko kadete eta jubenil mailako txirrindularien eta gurasoen laguntza izan dute.

Baztandarra Txirrindulari Taldetik eskerrak eman dizkiete denei, «beraien laguntza gabe zaila izanen zen hau dena aitzinera ateratzea».

Errepidea, mendi bizikleta eta enduro

Bertze aldetik, uda osoan Nafarroako herrietan barna ibili ondotik, errepideko lasterketa denboraldia irailaren 17an akitu zuten Altsasun Baztandarra Txirrindulari Taldekoek.

Mendi bizikletari dagokionez, denboraldiaren bigarren zatia irailean hasi ziren, Udazkeneko Irekiko probekin. Lodosan, bigarren postua eskuratu zuen Hodei Alemanek. Azaroaren 12an eginen dute azkena Lezaunen.

Honetaz gain, enduro modalitatean ere ari dira kadete eta jubenil mailako txirrindulariak. Asteburu honetan Igantziko Irrisarri Landen egindako proban, erraterako, Unax Erasok hirugarren postua eskuratu zuen junior mailan. Iraitz Iturralde taldekideak ere parte hartu zuen, Katea Bike taldeko Eneit Bertiz sunbildarrak irabazi zuen proban.


Ipar martxa eta segurtasunaren inguruko hitzaldia antolatu ditu Udaberri elkarteak

Asteazkenean izango dira bi hitzorduak. Ipar martxa irteera 10:30ean abiatuko da, Adineko pertsonak eta segurtasuna hitzaldia, berriz, 17:00etatik aurrera eskainiko dute Udaberriko lehenengo solairuan.

Ipar martxa irteera eta segurtasunaren inguruko hitzaldia antolatu ditu Udaberri Jubilatuen Elkarteak asteazkenerako. Ipar martxari 10:30ean emango diote hasiera. Adineko pertsonak eta segurtasuna hitzaldia, berriz, 17:00etatik aurrera eskainiko dute.

Ipar martxa goizeko 10:30ean abiatuko da Udaberriko sarrera nagusiaren aurretik. Bulegoan edota udaberrizarautz@gmail.com helbidean eman daiteke irteerarako izena, eta parte hartzaileek etxetik bastoiak eman beharko dituzte.

Arratsaldean, 17:00etan hasita, Udaberri Jubilatuen Elkarteko bazkideentzat adineko pertsonak eta segurtasuna hitzaldia eskainiko dute Udaberriko lehenengo solairuan. Segurtasuna kalea, etxean, mugikorra edota internet erabiltzean izango dituzte mintzagai Ertzaintzaren eskutik.


Unai Frantzesena: "Izugarrizko ohorea da Sanagustineko lehenengo kontzertua guk ematea"

Ze Esatek! taldeak zapatu honetan Sanagustin kulturgunean joko du, 22:30ean hasita

Uztarriak Unai Frantzesena taldeko bateria jotzailearekin hitz egin du


'Para Sama' dokumentala, zineklubean

'Para Sama', Siriako gerrari buruzko dokumentala (Erresuma Batua, 2019). Zuzendaria: Waad al-Kateab, Edward Watts. Iraupena: 93 minutu. Sarrera da bost eurotik.


David Garcia eta Helene Alberdi izan dira azkarrenak Azkoitiko XVII. duatloian

Mugarra Triatloi Taldeko David Garciak eta Yepa! Triatloi Klubeko Helene Alberdik irabazi dute gaur, Azkoitian, distantzia motzeko XVII. duatloia. Emakumeeak atera dira aurrena, 10:30ean, plazatik; handik hamar minutura, berriz, gizonak. Kirolariek hamar kilometro egin dituzte korrika, 34 bizikletan eta beste 4,5 lasterka. Guztira 127 lagunek parte-hartu dute bi saioetan. Aurrena helmugaratu direnei dopin kontrola egin die. Eusko Jaurlaritzaren Dopinaren Aurkako Euskal Ajentziak kudeatzen ditu proba horiek. Honakoak dira aurreneko sailkatuak eta beraien denborak: Gizonetan:

David Garcia (01:38:25)

Julen Larruzea (01:38:30)

Xabier Tijero (01:40:15) Emakumeetan:

Helene Alberdi (01:56:01)

Nerea Arregi (02:00:33)

Maite Arraiza (02:00:50) [flickr_set id="72157667134279441"]


Mendigorrian D eredua ezartzeko eskaria berretsi dute

Beste bilera bat eskatu diote Nafarroako Gobernuko Hezkuntza Departamentuari, datorren ikasturteko egoera argitzeko


Pandemia osoan izandako kutsatze kopururik latzena izan ostean, badirudi goia jo dugula

Delta aldaera eta agerraldi ikaragarrien koktelak eragin du positiboen leherketa, txertaketa kanpaina dezente aurreratuta izanagatik. Orain galdera da ea berriro gerta daitekeen antzeko positiboen eztanda bat.


Ikastetxeetan ere maskara ez da derrigorrezko izango

Euskadin neurria indarrean sartu da jadanik. Nafarroan, aldiz, datorren astelehenera arte itxaron beharko dute.

Eusko Jaurlaritzako Hezkuntza Sailak ostegun honetan iragarri duenez, ikasleak eta irakasleak ez dira behartuta egongo ikastetxeetan maskara erabiltzera, eta maila guztietan elkarreragin ahal izango dute; beraz, bizikidetza-taldeak desagertuko dira. Era berean, Nafarroako hezkuntza zentroetan musukoa ez da derrigorrezkoa izango astelehenetik aurrera, Foru Gobernuak jakitera eman duenez.

Garraioan, ospitaleetan eta adinekoen egoitzetan izan ezik, maskara barnealdeetan erabiltzeko betebeharrari amaiera ematen dion dekretua joan den asteazkenean indarrean sartu ondoren, Hezkuntza Sailak covid-19aren aurkako arauen protokoloa eguneratu du. Horrela, hemendik aurrera, Euskadiko ikastetxeak maskara nahitaez erabiltzetik salbuetsita egongo dira, ikasleen eta irakasleen arteko elkarrekintza ahalbidetuko da maila guztietan, eta taldeen estankotasuna (burbuilak) bertan behera geldituko dira.

Hala ere, erabiltzen jarraitu nahi duten ikasleek edo irakasleek, arrazoia edozein dela ere, erabili ahal izango dute. Edonola ere, pertsona kalteberengan maskara erabiltzea gomendatzen dute.

Orain arte bezala, eta beste edozein arnas prozesu edo gaixotasunekin bezala, sukarra duten, covid-19arekin bateragarriak diren sintomak dituzten edo proba batean positiboak diren ikasleek eta profesionalek ez dute ikastetxera joan beharko.

Protokoloak jasotzen duenaren arabera, ikasleek eta langileek covid-19arekin bateragarriak diren sintomak dituztenean, edo covid-19 proba batean positiboak direnean, ez da beharrezkoa izango isolamendu zorrotzik egitea, baina, arnas aparatuko beste prozesu eta gaixotasun batzuetan bezala, ez da ikastetxera joango sintoma akutuak dituzten bitartean, "beren ongizateagatik eta ingurukoengatik".

Sintomak atzean geratzen direnean, berriz ere zentrora joan ahal izango dira, covid-19arekin bateragarriak diren sintomak agertu eta hurrengo hamar egunetan, herritar guztiei gomendatutako neurriak betez: maskara etengabe erabiltzea, eskuen higiene egokia mantentzea eta pertsona zaurgarriekin kontakturik ez izatea.

Gainera, garrantzitsua izaten jarraituko du espazioak behar bezala aireztatzeak eta eskuen higieneak.

Eskola-garraioaren kasuan ez dago aldaketarik. 6 urtetik gorako ikasleek eta gainerako langileek maskara erabiltzen jarraitu beharko dute une oro autobusaren barruan. 6 urtetik beherako ikasleek ez dute erabili behar, baina adin horretatik behera ere erabiltzea gomendatzen da (3 urtetik beherakoetan ez da komeni erabiltzea).

Eskolaz kanpoko jarduerei dagokienez, ikasleek gaua pasatzea dakarten jarduera osagarriak barne, protokoloan ezarritako prebentzio-neurriak errespetatuko dira eta aire zabaleko jarduerei lehentasuna emango zaie.

Klaustroaren bilerei, gurasoen bilerei eta antzekoei dagokienez, normaltasunez egin ahal izango dira, aurrez aurre, baina betiere higiene- eta aireztapen-neurri guztiak mantenduz.

Gurasoen elkarteak ikastetxeetako ohiko espazioetan bildu ahal izango dira, baita prestakuntza-jarduerak egin ere.

Gainera, aire zabaleko espazioen erabilera sustatuko da aisialdiko nahiz hezkuntzako edozein jardueratarako, kirolekoak izan edo ez, eta familiak ikastetxeko espazioetara sartu ahal izango dira, bai barrukoetara, bai kanpokoetara, ikasleak sartzeko eta irteteko, eta haien presentzia eskatzen duten jardueretara.

Nafarroan ere, musukoaren erabilera ez da derrigorrezkoa izango, ikasle zein irakasle eta zentroetako langileentzat.

Hezkuntza Departamentuak Nafarroako hezkuntza zentroei, publiko zein itunpeko ikastetxeei, maskararen erabileraren inguruko eguneratzea bidaliko die. Musukoa erabiltzen jarraitu nahi dutenenganako errespetu eta arreta berezia eskatu du Foru Gobernuak. Horrela, aniztasuna errespetatzea aldarrikatu du Exekutiboak.

Behargin zaurgarriei (60 urtez gorakoak, immunodepresioren bat dutenak eta haurdunak) musukoa erabiltzeko gomendioa eman die, ahal dela kirurgikoa, medikuek FFP2 maskara erabiltzea gomendatzen duten kasu zehatzetan salbu.

Pertsonen artean 1,5 metroko distantzia eta aireztapen egokia bermatzerik ez dagoen toki itxietan, edo publikoa artatzeko unean, musukoa erabiltzea gomendatu dute.

Bestalde, hiru urtez gorako ikasleek maskara erabili beharko dute eskola garraioan.

Covid-19aren sintomak dituztenek eta positibo baieztatu baten harreman estua direnek musukoa erabili beharko dute ikastetxeetan, Hezkuntza Departamentuak gogorarazi duenez.


Ezker Anitza: "Udal Gobernuak mugikortasun jasangarria bermatu beharko luke herrian"

Europako Mugikortasun Iraunkorreko Astea dela eta, Ezker Anitzak Arrasateko Udal Gobernuari eskatu dio arlo horretan dituen gabeziak konpondu ditzala. Halaber, uste dute bizikleta bizikletendako seinalizazioa eskasa dela eta hobetzea beharrezkoa dela.

Prentsa ohar bidez azaldu dutenez, positibotzat jotzen dute Udal Gobernuak aste honen harira bizikleten erabileraren alde egiten duen lana. "Edozelan ere, ez da nahikoa, eta arlo horretan dauden gabeziak konpondu gabe jarraitzen du Gobernu taldeak".

Ezker Anitzak funtsezkotzat dauka Arrasateko kaleen egokitze plan bat, auzoak bidegorrien bitartez behar den moduan lotu ahal izateko. "Egungo bidegorriak udalerriaren iparraldea eta hegoaldea bakarrik lotzen ditu". Halaber, bizikleten mailegu zerbitzu bat martxan jartzea proposatu du ezkerreko indar politikoak.

Azkenik, herribus zerbitzua mantentzea ezinbestekoa da Ezker Anitzarentzat. "Are gehiago, maiztasunak areagotu egin beharko lirateke. Zerbitzuaren kalitatea eta autobusen doitzeak bermatu beharko lituzke Udal Gobernuak".


''Jai herrikoiak'' aldarrikatu ditu Donostiako Piratak kolektiboak

Jairik ez dagoen uda berezi honetan, herri mugimenduaren garrantzia goraipatu dute festen antolaketan. Egoera "aitzakiatzat" hartuta, debekuen bidetik kaleak ukatu zaizkiela kritikatu dute.


Urkulluk ez du neurriren bat malgutzea baztertu, baina helburua gehiago ez zorroztea da

Pandemiaren bilakaeran egonkortzea antzematen den arren, Lehendakariak zuhurtzia eskatu du, aurreko aldietako eskarmentuan oinarrituta.


Plazetara bueltatu da Erreka Dantza Taldea

Doneztebeko Bear Zana plazan emanaldi ederra egin zuten larunbat arratsaldean Malerrekako dantzariek. Covid-19ak sortutako egoeraren ondorioz, ez zuten ikuskizunik eman joan den urtean. Ekainaren 12an Mendi Abesbatzak egindako kontzertuan parte hartu zuten eta asteburu honetan plazetara bueltatu dira herritarrak alaitzeko.


Sakelako telefonoen erabileraren inguruko kontzientziazio kanpaina abiatu dute Azpeitian

Azken ikasturtean, ikastetxeetako Lehen Hezkuntzako ikasleen hainbat gurasok pantailen eta sakelako telefonoaren erabileraren inguruko lanketa egin dute, Azpeitiko Udalaren laguntzarekin. Udari begira, erabilerari lotutako dekalogoa osatu dute.

Bukatzear dagoen ikasturtean, Lehen Hezkuntzako ikasleen ikastetxeetako guraso elkarteak hainbat alditan bildu dira, gaztetxoen pantailen eta sakelako telefonoan erabilera lantzeko eta gaian sakontzeko. Gaian sakontzeko eta urratsak egiteko herri mailako talde eragilea ere sortu dute.

Bide horretan, apirilaren 24an, gaiaren inguruko mahai ingurua egin zuten Sanagustin kulturgunean.

Maiatzean eta ekainaren hasieran, berriz, ikastetxeetan hainbat lan saio egin dituzte ikasleekin nahiz gurasoekin, sakelako telefonoak dituen alde onak eta txarrak lantzeko.

Orain, udari begira, kontzientziazio kanpaina abiatu dute. Horretarako dekalogo bat argitaratu dute, eta ikasle guztiek beren etxeetara eramango dituzte esku orriak eta pegatinak, gurasoek pantailen erabilera egoki eta kontzientea egin dezaten.


Sudoku Killer taldearen kontzertua


XIII. Zezen Beltz asteburua

12:30. Sokamutur txikia, eta ondoren, zezen txikiak eta poniak haurrentzat. Ordu berean, oilasko eta txahal saiheski errea egongo dira dastagai plazan.

17:00. Helduen entzierroa Artzubitik plazara, eta ondoren, zezen bolaztuak Artzubia kalean.


Mendialdeko Azoka Ibiltarietara joateko gonbidapena egin dute ekoizleek eta artisauek

Mendialdea dinamizatzeko planaren barnean, martxan da Mendialdeko Azoka Ibiltarien aurtengo denboraldia. Dagoeneko bi azoka egin dituzte, guztira bederatzi izanen dira eta hurrengoa ekainaren 3an Goizuetan eginen dute.

2019an egin zuten aurreneko aldiz Mendialdeko Azoka Ibiltaria, eskualdeko udalek eta Cederna Garalur elkarteak sinatutako hitzarmen baten ondoren. Habelarte elkartearen eta Plazaola Partzuergo Turistikoarekin elkarlanean ere ari dira.

Tokiko hainbat produkturen erakusleiho izaten dira azokak. Alde batetik, elikagai freskoenak eta eraldatuenak: arrautzak, gazta, jogurta, hestebeteak, eztia, marmelada, ogia, garaiko barazkiak, olioa, sagar zukua, garagardoa, taloa, txokolatea, patea… Eta bestetik, elikagaiak ez diren produktuenak: artisau xaboiak, zilarrarekin eta larruarekin egindako artisau lanak, kosmetika naturala, zapatak, bitxiak, zurezko tailla lanak… Horrez gain, garaiko eta bertakoen produktuen dibertsifikazioa sustatzeko, eskualdetik kanpoko ekoizleak eta artisauak gonbidatzen dituzte azoketara, eta horretarako «inguruko herrietakoak eta Nafarroakoak» lehenesten dituzte.

Bederatzi azoka

Apirilaren 16an, Arriben (Araitz).

Maiatzaren 14an, Arruitzen (Larraun).

Ekainaren 3an, Goizuetan. Egun horretan Txondor Eguna eginen dute.

Ekainaren 25ean, Lekunberrin.

Uztailaren 2an, Latasan (Imotz).

Uztailaren 30ean, Jaunsaratsen (Basaburua).

Irailaren 10ean, Leitzan. Egun horretan talo eguna eginen dute.

Irailaren 24an, Areson.

Urriaren 8an, Beuntzan (Atetz).


Bi urteko espetxe zigorra ezarri zaie Enrich eta Luna futbolariei

Bi urteko espetxe zigorra ezarri zaie Enrich eta Luna futbolariei, emakume batekin izandako sexu harremana haren baimenik gabe grabatu eta zabaltzeagatik. Aldeek adostuta, ez doaz kartzelara


Nekane eta Izaro Zinkunegiren aurkako akusazioa artxibatu dute

Nekane eta Izaro Zinkunegi ahizpa errezildarrak Espainiako Auzitegi Nazionalean deklaratu zuten urrian Ernai gazte erakundeak 2013an antolatutako Gazte Danbada jaialdiaren berri emateagatik Topatu.info webgunean. Gaur jakin denez, Nekane eta Izaro Zinkunegiren kontrako zigorrik ez dute eskatuko. Iraitz Salegi bergararra, Topatu.info-ko beste kazetariarentzat eta beste zortzi lagunentzat, aldiz, 18 hilabete eta bi urteko kartzela zigorrak eskatu dituzte Espainiako Fiskaltzak eta Terrorismoaren Biktimen Elkarteak, "terrorismoa goratzea" egotzita.


Basurdea bisitan

Bada hilabete pasa Errabal kaleko txaran basurde baten bisita jasotzen dutela. Urrak daude inguruan eta haiek jatera joaten da. Norbait ikusi bezain laster, ezkutatu egiten da animalia; azkenean, baina, lortu du hura grabatzea etxeko bizilagunak.

"Ia arratsaldero etortzen da, baita gauean ere, urritzak daude txaran eta urrak jatera etortzen da". Halaxe kontatu du Iker Aldazabalek azken hilabetean basurdea izaten dutela bisitan etxeko txaran.

Alkateak jakinarazi du basurde bakarra ibiltzen dela han inguruan eta ez dela inora ere sartu.


'Bi urte, lau hilabete eta egun bat dokumentala' pantailaratuko dute bihar Goizuetan

Abenduko Kultur Agendako jardueren artean, derrigorrezko soldaduskaren kontra borrokatu zutenei buruzko dokumentala pantailaratuko dute bihar udaletxeko ganbaran.

Lander Garro zuzendariaren eskutik Bi urte, lau hilabete eta egun bat dokumetala pantailaratuko dute abenduaren 4an, 18:30ean, Ganbaran.

Sinopsia

Dokumentalak derrigorrezko soldaduskaren kontra borrokatu zuten 6 lagunen istorioa kontatzen du. 6 lagunek gauza anitz partekatzen dituzte: denak giltzaperatu zituzten soldaduskari uko egin izanagatik, eta denek nahiago izan zuten kartzela ejertzitoa baino. Hainbat izan ziren intsumiso izateko arrazoiak: bakezaletasuna, pentsaera anarkista, abertzaletasuna edota sinesmen erlijiosoak. Ezberdinak denak ere, baina guztiek erakutsi zuten ausardia eta tema handia, harik eta Estatuari borroka irabaztea lortu zuten arte.


Emozioekin ikasteko hasteko tailerra

Karmele Gurrutxagak eskainiko du tailerra, Kame Masaiak zentruaren txokoan, Damaso Azkue auzoan.


López Basaguren: "Alderdi politikoek kolonizatu egin dituzte epaileen kontrol organoak eta hori minbizia da"

EHUko zuzenbide konstituzionaleko katedradunak uste du "neurri batean bakarrik" dela egokia Auzitegi Konstituzionalak bizi duen blokeoa gainditzeko Pedro Sanchezek mahai gainean jarri duen lege proposamenaren aukera. Sakoneko arazoa ordea, alderdi politikoek azken urte hauetako jokabidea da.

Alberto Lopez Basaguren, EHUko zuzenbide konstituzionaleko katedradunak oso ezkor mintzatu da Auzitegi Konstituzionalak Senatuko bozketa galerazi eta gero. "Praktikan, Konstituzionaleko magistratuak hautatzeko prozesuari buruzko epaiketa bilakatu duelako Konstituzionalak berak bere betoa. Harrigarria".

Konstituzionala berritzeko Sanchezek iragarri duen lege proposamenaren bidea ez zaio egokiena iruditu: Zigor kodeari bi zuzenketa aurkeztea baino "bide garbiagoa da baina ez guztiz. Gobernuak eta gobernuak oinarrian dituen alderdi politikoek bere ardura hartu behar dute eta lege proiektu bat aurekztu behar dute, alde aurreko kontrolak, esate batera Estatu kontseiluarena, bermatzeko".

Sakoneko arazoa ordea beste bat da: "ereziki azken hamarkadetan alderdi politikoek kolonizatu egin dituzte epaileen kontrol organoak. Normala da hauteskundeak eta gero sortzen diren gehiengo parlamentarioe eragina izateaorgano horien kolorean. Baina arazoa da zein motatako jendea aukeratzen duten.... Ideologikoki ingurukoak izatea normala da baina orain, bakarri kfidatzen dira bere inguruko hurbilenekoekin . Alderdiko aktibistak kokatu dituzte konstituzionalean, hori minibzia da eta horrek eraman gaitu galbidera".


Oraindik ere

Tira, ea lehenbailehen bukatzen duen; ez dakit zerbait egin behar nukeen kontua azkartzeko. Barrabilak, uzkia, titiburuak…? Zer gustatuko zaio honi?”. Puntu horretan, ligatzeak eskatzen duen espektatiba inbertsio osoa agortuta dago, eta erreklamazio gutun bat bidaltzeko aukeraz pentsatzen ari zara. Amaitzen duenean, sexu-harreman oso bat izan duzu, eta haserre zaude (edo aspertuta). Osoa. Alegia, sartu egin dizula.

Sarketa da beti garrantzitsua, baita epailearen aurrean ere. Bortxatzen bazaituzte ere (eta bizirik ateratzeko bezain lotsagabea izan bazara), sarketek neurtuko dute delituaren larritasuna. Berriki, Laura Freixasen erantzun transfoboetako batean ere horixe irakurri zenuen: baietz, transexualak ere bortxa ditzaketela, baina ez direla, ondorioz, haurdun geldituko. Beraz, zakilkatu egin behar zaituzte (eta ernaltzeko ahalmena eduki). Eta abortua librea eta erosoa den herri honetan (ez? ), haurdun gera zaitezkeen edo ez izango da larritasunaren atalasea (edo atalaseetako bat).

"Klitoria, 'señores', klitoria (ez zinen zu oker zeundena). Bestela antzeztu egingo dugu, egin dugu, egiten dugu"

Baina itzul gaitezen plazer ukatuetara. Delitua delituago egiten duen hori bera baita gozamenaren puntu gorentzat jotzen dena. Serio entzun duzu arazoa bagina orgasmoeragileak ez dituzuenok zenutela. Beraz, bagina omen zen zure orgasmoen iturria. Iraganeko aditz denbora erabiltzea optimismo ergel bat da kasu honetan. Izan ere, bere osoa hasi denean (sexu harreman osoa), amaitzen da zure partziala, oso maiz, gaur egun ere. Zuri emango zaizun guztiari “aurretikoak” edo horrelako zerbait esaten diote. Batzuetan konprobatu ere egiten dute behatzaz ea nahikoa lubrifikatuta zauden, edo lan pixka bat gehiago egin behar duten. Hortik aurrera, ekin sexu-harremana osatzeari, osotasunera irits dadin.

Primeran ikasi zenuen preserbatiboak jartzen, punta hatzez zanpatuta airerik ez geratzeko eta bere sexu-harreman osoa zure haurdunaldi edo auskalo zer gaixotasun izan ez dadin. Eta inoiz ezingo duzu pasioaren besoetan itsu murgildu, noski, zuk gogoratu beharko duzulako gomatxoa jartzeaz. Eta sartu gabe ez da geldituko, beraz, adi ibili, denbora guztian, ez baitakizu bat-batean eta aurreabisu nabarmenik gabe gertatuko den. Jarri ondoren ere, erne: sarketa onartu duzunez, preserbatiboa kentzea ere bai, dirudienez. Hori ez omen da bortxaketa bat. Zer inportako zaio horri zure orgasmoa?

Kontuz, baita ere, umea erditu ondorengo sexu-harremanekin, esan dizu ginekologoak. “Osoekin?”, ez dizute, noski, ironia ulertuko. “Kontuz, esan nahi duzu, sarketekin?”. Eta idiota zuk emango duzu. Birjinitatea noiz galdu duzun galdetu dizuten bakoitzean bezala. “Benetan ez duzu ulertzen zer galdetzen ari garen?”. Eta ulertzen duzu, noski: ulertzen duzu “birjinitate”, eta ulertzen duzu “galdu” hori. Eta horregatik beragatik ez duzu ulertzen. “Kontzienteki, zazpi bat urte nituela, burukoarekin”, “Hemezortzi bat hilabete nituela, nire buruarekin, pelutxezko hartzatxo bat begira nuela”… Baina noiz sartu zizuten jakin nahi dute.

Eta partikulartasunak partikulartasun, gibela oin-azpian dagoela sinetsi edo ez, anatomiari jaramon eginez gero, oina ez, eta bagina ere ez: klitoria, señores, klitoria (ez zinen zu oker zeundena). Bestela antzeztu egingo dugu, egin dugu, egiten dugu (ez beti parekoa animatzeko, hurrengo eginkizunekin lehenbailehen hasteko baizik), eta espektatibak lurperatu. Berrogeiak pasata dituzu, ez zenukeen pentsatuko askoz urte gutxiago eta pazientzia handiagoa zenituen garaian, adin honetan zenbait gauza azaldu beharko zenituenik. Heterosexualitatea oso gaizki dago, ordea: aspaldi ikasi zenuen eskuzabaltasuna eta sumisioa bereizten, eta orain, aspertu egiten zara.


Hezkuntza akordio berrirako oinarriak "ekitatea eta bikaintasunerantz"

Eusko Legebiltzarreko batzordean aurkeztutako dokumentuak sektorearen ekarpenak jasotzen ditu, eta Hezkuntza Lege berrirako abiapuntua izango da.

Euskal Hezkuntzaren eraldaketarako oinarriak dokumentutik abiatuta ekingo diote Eusko Legebiltzarrean EAEko Hezkuntza Lege berria egiteari. Hezkuntza komunitatearen aportazioak jasota, alderdien txanda izango da orain.

Dokumentuak Euskal Hezkuntza Zerbitzuaren sorrera aipatzen du. Horren barruan sartuko dira legeak ezarritako printzipio eta helburuak betetzen dituzten ikastetxeak, legearen barruko konpromisoak eta betebeharrak beren gain hartzen dituztenak —tartean, segregazioaren kontrako borroka—, programa-kontratua sistemaren bitartez. Hori goitik beherako aldaketa izango da euskal hezkuntza sistemarentzat, Administrazioaren eta ikastetxeen arteko harremanari dagokionez. Harreman horretan toki nabarmena beteko dute ikastetxeetako zuzendariek.

Talde parlamentarioek bi aste inguruko epea dute ekarpenak egiteko, behin betiko testuak sartu ditzaten. Dokumentu hori Eusko Jaurlaritzari helaraziko diote, Hezkuntza Legea osatzeko kontuan izan dezan. Aurtengo bigarren seihilekoan onartuko luke Jaurlaritzak lege-proiektua, Exekutiboaren egutegiaren arabera. Oraingo araua 1993koa da.

Sistema eleaniztuna, euskara ardatz

Gaur egungo hizkuntza ereduak (A, B eta D) ez ditu aipatzen dokumentuak, ezta "murgiltzerako" jauzi bat". Ordea, sistema eleaniztun bat proposatzen du, euskara "ardatz" duena. Sistema horretan, esku hartuko dute euskaran zein gaztelanian egon daitezkeen "gabeziak" konpentsatzeko neurriak bultzatuko dituzte eskolek. Gainera, atzerriko hizkuntza bat eta ikasleen jatorrizkoa ere aintzat hartzen ditu dokumentuak.

Oinarri hauen helburua zera da: "herritarren gizarte-kohesioa eta komunikazio-gaitasuna bi hizkuntza ofizialetan" DBH bukatzean. Gainera, jauzi kualitatiboa emango da Lanbide Heziketan, euskararen presentziari dagokionez, eta ikasleen arteko harremanak euskaraz egin daitezen indartuko da.

Horretarako, Euskal Hezkuntza Zerbitzua osatuko duten ikastetxeek proiektu linguistiko bat osatuko dute, bakoitzaren inguruaren berezitasun soziolinguistikoak kontuan hartuko dituena. Dokumentuak jasotzen denez, eskola eleaniztuna ez da soilik "hizkuntza desberdinak irakasten dituena".

Eredu eleaniztun horretan "euskal kulturaz jabetzea" ere aipatzen du dokumentuak, baita "atzerriko ikasleen hizkuntzak eta kulturak ikastetxeetan agerian jartzea" ere.

Segregazioaren kontra

Ikastetxe berberetan ikasle "kalteberen" kontzentrazioa ekiditeko bidean, hezkuntza sistema berriak "barruti/eremu bakoitzean hezkuntza-proiektu integralak garatzea" proposatzen du.

Bide horretan, "eskola-mapa aztertzeko eta egokitzeko" beharra aipatzen du dokumentuak, "ekitateari eta errendimenduari erreparatuz", baita ikastetxeetako ikasleen arteko desorekak gainditzea" ere "hezkuntza-kalitatea bideratzeko".

Txostenaren arabera, "ikastetxeak eskubidez eta betebeharrez parekide" bilakatuko dira Administrazioaren eta gizartearen aurrean.

Dohaineko hezkuntza

Bikaintasuna zein ekitatea lortzeko helburuarekin, dokumentuaren arabera, Eusko jaurlaritzak "doakotasun erreala bermatuko du, eskolaratze-kuotak desagerraraziz". Horrek eskolako jarduera osagarriei eta zerbitzuei ere eragingo die: "irabazi-asmorik gabekoak direla bermatuz araubide organikoan ezarritako baldintzetan eta ikasleen parte-hartzea borondatezkoa dela bermatuz.

Derrigorrezko Hezkuntzaz gain, oinarrizko Lanbide Heziketa ere doakoa izango da. Administrazioak horretarako baliabideak ziurtatu beharko ditu.

Eskola inklusiboa

Gizarte-kohesioaren bidean, euskal eskola "inklusiboa" izango da, eta "planak, programak eta protokoloak" garatuko ditu ikasle migratzaileei arreta emateko, genero-indarkeria prebenitzeko, ikasle ijitoak eskolaratzeko, adimen-gaitasun handiko ikasleen jardunerako, ikasleen eskubideak eta betebeharrak zaintzeko, eskola-jazarpenaren eta Internet bidezkoaren jarduteko eta genero-jokabidea ez arautua duten ikasleei laguntzeko.

Dokumentuak garrantzia handiagoa ematen die ikastetxeetako zuzendaritzei, euren autonomia nabarmenduz eta udal administrazioekin lankidetza bultzatuz. Gainera, Euskararen Ikaskuntzarako Institutuaren eta Ikaskuntzarako Berrikuntza Zentroaren sorrera ere aurreikusten du.


Eurogunean inoizko inflazio tasarik handiena erregistratu da: %7,5

Martxoan beste 1,5 puntu igo da. Ukrainako gerraren ondorioz energiaren prezioak garestitu izanak eragin du igoera.

Euroguneko inflazio tasa %7,4ra igo zen martxoan: aurreko hilean baino 1,5 puntu handiagoa izan da, Eurostat estatistika erakundeak ostegun honetan jakinarazi duenez. Urtebete lehenago, %1,3koa zen. Eurostaten serie historikoan inoiz izan den inflazio tasarik handiena da.

Ukrainako gerrak, nola ez, eragin zuzena izan du kontsumo gaien garestitze orokor horretan. Gas garestiaren ondoriozko argindar garestiak gorantz zekarren inflazioa, baina, gerrarekin, adibidez petrolioa eta ondorioz erregaiak modu ikusgarrian garestitu dira azken urtean: atal horretan 4,36 puntuko igoera izan da —iaz baino %45 inguru garestiagoa da energia—. Neurri apalagoan igo dira zerbitzuen prezioak (+1,12 puntu); elikagaienak, alkoholarenak eta tabakoenak (+1,07 puntu); eta industria ondasun ez-energetikoenak (+0,90 puntu).

Horiek hala, eta hil hasieran aurreratutako datuaren arabera, %3an kokatuko litzateke azpiko inflazioa; alegia, elaboratu gabeko elikagaiak eta energia gaiak —aldakorrenak izan ohi direnak— kanpoan uzten dituena.

Hego Euskal Herrian, %9,6 Herrialdeen arabera, Lituanian handitu da gehien inflazioa ( %15,6koa da ); ondoren, Estonia ( %14,8) eta Txekia ( %11,9) daude. Tasarik txikienak Maltan ( %4,5), Frantzian ( %5,1) eta Portugalen (%5,5) erregistratu ditu Eurostatek. Tartean dago, besteak beste, Espainia (%9,8). Hego Euskal Herrian %9,6koa izan zen martxoan, INE Espainiako Estatistika Institutuaren arabera.

Europako Banku Zentralak ezarritako %2 inguruko helburutik oso gora dago inflazioa, eta ez da aurreikusten laster tasa horretara hurbiltzea, energien prezioetan ez baita jaitsierarik espero. Horri aurre egiteko, interes tasak igotzeko asmoa agertu du banku zentralak.

Horrekin bat datoz Nazioarteko Diru Funtsa eta Munduko Bankua, eta neurria «uste baino azkarrago» hartu beharko dela azpimarratu dute. Asteon argitaratutako txostenean ohartarazi dute ez dutela espero aurten inflazioa %5,5etik jaistea ekonomia aurreratuetan, eta %8,7tik gorabidean eta garabidean direnetan. Eta adierazi dute horrek munduko ekonomiaren moteltzea ekarriko duela, gutxienez 2026ra arte.


Normaltasun berrian

Normaltasun berrian, larunbat goizetan, goizegi gurasoentzat urduri esnatzen dira neska-mutil donostiarrak. Partida dutela, saskibaloian, hockeyan, pilotan.

Normaltasun berrian, hondartzako futboleko partida, denon imajinarioan gordetzen diren jokaldiz betetzen da: “Ikusi duzu? Baloia zuzen zihoan, eta hondar menditxo batekin, desbideratu da, eta gola”. Pozik gola sartu duenak, haserre atezainak.

Normaltasun berrian, gurasoak euren artean haserretzen dira ere, euren frustrazioak proiektatuz, haur koskorrei. Eta gero, ezer gertatu ez balitz bezala, ardotxo bat, kroketekin.

Normaltasun berrian, baina, neskak eta mutilak batera hasi duten bidetik kanporatuak izango dira neskak. Hasieran disimuluz. Denon konplizitatearekin, amaieran. Normaltasun berria, zaharraren oso antzekoa egiten dugu orduan.


Artzain Txakurren Txapelketa

Lehenengoz egingo da Artzain Txakurren Txapelketa Aretxabaletan. Bost txakurrek euren abileziak erakutsiko dituzte Aozaratza auzoko zelaian.


Itxaropenari eusteko garaipena

Alavesek Rayo Vallecanori irabazi dio Mendizorrotzan. Joseluk sartu du partidako gol bakarra. Garaipenari esker, Arabako taldeak lau puntura du Mallorca, eta haren zelaian jokatuko du datorren asteartean.

Argi printzak ikusten dira Gasteiz aldean. Alavesek 1-0 irabazi dio gaur Rayo Vallecanori Mendizorrotzan, eta, horri esker, bete-betean jarraituko du mailari eusteko lehian. Kinka larrian dago oraindik ere, liga amaitzeko sei jardunaldiren faltan lau puntura baitu jaitsieratik salbu dagoen azkeneko taldea: Mallorca. Baina ezinezkoa da suspertzea eta gora egitea irabazi gabe, eta Arabako taldeak bi hilabete luze zeramatzan garaipenik lortu gabe; zazpi jardunaldi hiru puntuak kolpe batez eskuratu ezinik. Lortu du bolada txar hori etetea. Lehen pausoa da, baina asko falta zaizkio emateko oraindik. Bide luze eta oso malkartsua du aurrean. Behetik gora egin beharko du helburua lortzeko: beste urtebetez Espainiako Lehen Mailan jokatzea.

Hain zuzen, behetik gora eginda irabazi du gaur. Behetik gora, lehen minutuetan Andoni Iraolak zuzendutako taldea goitik behera nagusitu baitzaio etxekoari. Indartsu zelairatu dira bisitariak, presio itogarria eginez. Bikain atera zaie apustua: batetik, erraz iritsi dira Alavesen area ingurura; eta, bestetik, etxekoak nekez ailegatu dira kontrarioaren zelaira. Lotuta zeuden Julio Velazquezek entrenatutako jokalariak, presioak lotuta. Rayok zuen baloia, eta, horri esker, baita neurketaren aginte makila ere. Etxekoen zorionerako, ez dute nagusitasun hori gol bat sartuta indartu. Gertu izan dute, aurreneko zatia amaitzear zela, baina Fernando Pachecok geldiketa bikaina egin dio Sergi Guardiolari. Ikusgarri aritu da Stole Dimitriveski ere, hurrengo jokaldian, Joselu Matosen ahalegina zapuztuz. Hala, golik gabe amaitu da lehenbiziko zatia. Indartsu ekin dio Rayok lehiari, baina nagusitasun hori jada ez zen horren agerikoa.

Velazquezek Manu Garcia zelairatu du atsedenalditik bueltan, Jason Remeseiroren ordez. Baloia izan nahi zuen entrenatzaileak. Eta lortu du helburua, eta pixkanaka-pixkanaka gora egin du Alavesek, eta arriskua sortzen hasi da. Joseluk bigarren abisua eman du 53. minutuan, baina Rayoko atezainak berriro gelditu du aurrelariak eskuin boleaz egindako jaurtiketa. Hirugarren ahaleginean lortu du helburua Joseluk. Urrutitik jaurti du, eta ezustean harrapatu du Dimitrievski. 1-0. 64. minutua zen. Bolada txarrean zebilen aurrelaria, baina taldeak gehien behar zuenean azaldu da. Hamahirugarren gola du ligan, taldeak sartutakoen erdiak baino gehiago; 25 egin ditu Alavesek.

Gola sartuta, aldeari eustea izan dute helburu etxekoek. Lortu dute. Azken minutuetan ezer gutxi jokatu da. Makina bat aldiz gelditu da partida. Gogortu egin da jokoa. Hala, epaileak Ivan Balliu kanporatu du, Ruben Duarte zapaltzeagatik. Partida amaieran, poza nagusitu da zelaian eta harmailan. Argi printzak ikusten dira. Askoz gehiago ikusiko dira datorren asteartean Mallorcaren zelaian irabaziz gero. Gaurko garaipenak konfiantza handia emango dio Alavesi mailari eusteko helburuan.


Pertsona Helduen Nazioarteko Eguna

13:00etan elkarretaratzea eta kalejira egingo dituzte, eta 14:00etan bazkaria Azoka Plazan. Bazkalostean erromeria izango da Azoka Plazan bertan. Nahi duen oro hurbil daiteke bazkarira.

Informazio guztia, hemen.


EuskoSkills 2021 Txapelketan maila altua erakutsi dute Miguel Altunako ikasleek

Miguel Altuna Lanbide Heziketako ikasleek hainbat sari jaso dituzte EuskoSkills 2021 lehiaketan parte hartutako lau txapelketatan; zilarrezko bat Mekatronikan eta hiru brontzeko, Robotika Kolaboratiboan, Instalazio Elektrikoak eta Mekatronika alorretan.

Urriaren 20an eta 21ean EuskoSkills Txapelketan parte hartu duten Lanbide Heziketako ikasleei sariak banatu zizkieten atzo Jorge Arevalo Lanbide Heziketako sailburuordeak eta Rikardo Lamadrid Teknologiaren eta Ikaskuntza Aurreratuen zuzendariak, besteak beste.

Guztira EAEko Lanbide Heziketako 41 ikastetxeetako 146 ikaslek hartu dute parte aurten txapelketan (19 modalitatetan lehiatuz) eta tartean, Miguel Altuna Lanbide Heziketako ikasleek hainbat sari jaso dituzte, parte hartutako lau txapelketatik, zilarrezko bat Mekatronikan eta hiru brontzeko, Robotika Kolaboratiboan, Instalazio Elektrikoak eta Mekatronika alorretan.

- Instalazio Elektrikoak alorrean: Mikel Sanchez Petit-ek hirugarren postua lortu du.

- Mekatronika alorrean: Endika Bengoa eta Unai Asulak bigarren postua lortu dute eta Mikel Zubizarreta eta Josu Gorritik hirugarren postua.

- Robotika Kolaboratiboan, Iker Ortiz de Urbina, 3. postua lortu du.

- CNC Fresaketan, Ekain Larrea.

Zorionak partaide guztiei egindako lanagatik!


Andoaindarrek 2022ko Aurrekontu Parte-hartzailean zer esana izango dute urriak 31 bitarte

Andoaingo Udalak 133 proposamen jaso ditu guztira. Zehazki, 63 proposamen utzi dira udal-espazioetako hautestontzietan, eta 71 proposamen online-sareen bitartez.

Jarraipen Batzordeak proposamen guztiak baloratu ondoren, hauexek dira 13 proposamenak eta urriaren 31ra bitarte herritarrek bozkatzeko aukera edukiko dute:

Helduei zuzendutako hondakinei buruzko kontzientziazio-kanpainak abiaraztea. 10.000 €

Eremu batzuk egokitzeko 1. faseari ekitea Leitzaran ibaian, bainatzeko eremu gisa (igerileku naturala). 10.000 €

Gizabanakoaren mugikortasun segururako puntu beltzen mapa bat sortzea, gorabehera pertsonal gehien dituzten eremuak identifikatuz, eta, ondoren, herriko edozein tokitatik edozein ordutan ibiltzean segurtasuna areagotuko dezaketen neurriak hartzea. 15.000 €

Organikorako eta errefusarako zaborraren txartela ezabatu. 6.000 €

Hiri-autobusaren zerbitzua hobetzea. 30.000 €

Adinekoak eta gazteak sustatuko dituen programa bat sortzea, gazteentzako lan-aukerak eskainiz. 20.000 €

Aire zabalean gimnasia egiteko gailu gehiago instalatzea Miranda pasealekuan eta Nafarroa plazan. 15.000 €

Estali gabeko igerileku baterako proiektuaren lehen faseari ekitea, udalaren kirol-instalazioen atal gisa. 95.000 €

Plazaolako bide berdea ariketa fisikoa egiteko espazio gehiagoz hornitzea. 15.000 €

Ur-iturri elkarreragileak dituen parke bat sortzea. 250.000 €

Azterlan faseari ekitea Oria ibaiaren pasealekutik Errotagainetik Karrikara doan zubi berri baten bidez oinezkoentzako zirkuitu bat diseinatzeko, kiroldegitik jarraituz beste zubiraino. 12.000 €

Belabi kalea berrantolatzeko lehen faseari ekitea, aparkaleku gehiago egokitzeko eta espaloia jartzeko. 20.000 €

Buruntzako lursail batean gizartegune bat eraikitzeko lehen faseari ekitea. 246.000 €

Nola eta non bozkatu?

Hirian erroldatuta dagoen 16 urtetik gorako herritar bakoitzak abian jartzea nahi dituen 3 proposamenak bozka ditzake, Baldintza-agirian agertzen den bezala. Horretarako, on line bozka dezakete https://www.andoain.eus/eu/formularioa1 web-orrian, edo fisikoki udal-espazioetako hautestontzietan:

Udaletxea

Allurralde kiroldegia

Ambrosia Olabide Gizarte Zerbitzuen Zentroa

Bastero Kulturgunea

Udaltzaingoa

Urigain Etxea

Arrate Frontoia

Gazte Lokala

Liburutegia

Ludoteka


Asteburuan ez da gaueko autobus eta lanzadera zerbitzurik egongo Galdakaon, herritik kanpoko jendearen joan-etorriak saihesteko

Joan den asteburuan Galdakaon izan ziren istiluen ondoren, neurriak hartu ditu Galdakaoko Udalak, Udaltzaingoarekin eta Ertzaintzarekin elkarlanean. Lehenik eta behin, asteburuan zehar Udaltzaingoaren presentzia areagotu egingo dela jakinarazi Udalak. Horrez gain, herritik kanpoko jendearen etorrerak prebentzio neurriak zaildu egiten dituela ondorioztatu dute. Hortaz, asteburuan gaueko autobus eta tren zerbitzuak kentzeko premian bat egin dute Galdakaoko Udaleko, Udaltzaingoko eta Ertzaintzako buruek, eta hala egin dezatela eskatu zaie Bizkaiko Foru Aldundiari eta Eusko Trenbide Sareari.

Ondorioz, gaur ostirala eta bihar larunbata gauetan ez da Galdakaorako autobus zerbitzurik izango. Zehazki, Bilboko Metrotik Galdakaorako eta Galdakaotik Bilboko Metrorako lanzadera zerbitzua eten egingo da bi gauetan. Galdakaotik 22:35ean abiatuko da 3932 linearen azken autobusa, eta Bilbotik 22:00etan.

“Datozen egunetan herrian guztion ongizatea lehenetsi eta egun hauek elkar errespetuzko giroan eman daitezen, berriz ere, arduraz jokatzera eta elkar zaintzera deitu nahi ditu Galdakaoko herritar guztiak, nagusi, gazte zein heldu. Arduratsu jokatuta, aurten santakurtz jairik ez egitea erabaki genuen. Herritarrei, erantzukizun indibidual eta kolektiborako deia errepikatzen dizuegu”, adierazi dute Jai Batzordeak eta Udalak.


Galiziako Cangas taldean arituko da Asier Iribar denboraldia amaitu arte

Asier Iribar Carceller eskubaloi jokalari zumaiarra Galiziako Club Balonmán Cangas taldean arituko da denboraldiaren amaierara arte, Bidasoa taldeak utzita.

Irungo Bidasoa eta Club Balonman Cangas talde galiziarra aurre akordio batera heldu dira Asier Iribar zumaiarrak utzita jokatzeko 2022-2023 denboraldiaren amaierara arte.

Pulporen harrobitik ateratako jokalaria, Bidasoan aritu da azken bi urteotan. Sona handia izan zuen Bartzelona indartsuaren aurka Palau Blau Granan jokatu zuen partidak, hiru gol sartu baitzituen. Orain Asobal ligako talde batean arituko da zumaiarra. Gaur egun 13. postuan dago Cangas Espainiako eskubaloiko lehen ligan.


“Sondika zurekin doa” kanpainak Gabonetan herrian erostea eta kontsumitzea bultzatuko du

Sondikako Udalak jakinarazi duenez, jatetxeak eta tabernak bihar berriro zabalduko direla eta laster Gabonak izango direla kontuan hartuta, “Sondika zurekin doa” kanpaina martxan ipini da, herritarrak “tokiko dendetan erostera eta tokiko tabernetan eta jatetxeetan arduraz kontsumitzera animatzeko”.

Xabier Zubiaur Sondikako alkateak azaldu du kanpaina “Sondikan erosi – Sondikan gozatu” ekimenaren baitan dagoela. Ekimen horren bitartez, besteak beste, zuzeneko laguntzak, merkataritza-kanpaina eta bonu-kanpaina sustatu dira herriko merkataritzari eta ostalaritzari laguntzeko.

Kanpainaren harira, dendetan, tabernetan eta jatetxetan ipintzeko kartelak eta biniloak egin dira, eta oparien bilgarrietan itsasteko pegatinak. Era berean, dekalogo bat osatu da, ostalaritzako establezimenduetako mahaietan jartzeko eta hala ostalariei osasun-arauak betearaztea errazteko.

“Aholkularitza-zerbitzua ipini dugu dendarien eta ostalarien eskura, produktuak eta kanpainak bultzatzen laguntzeko. Zerbitzua Sondika Gara plataformaren bidez kudeatuko da”, esan du Zubiarrek. Izan ere, helburua da herriko denda, taberna eta jatetxe guztiek Gabonetan produktu- eta zerbitzu-paketeak merkaturatu ahal izatea, hala nola ostalaritza-bonuak eta norberaren zainketa-bonuak. “Gabonetako opari gehienak Sondikako merkataritzan eta ostalaritzan erostea lortu nahi dugu”. Jakinarazitakoaren arabera, udalak merkatariekin ipini da harremanetan, eskaintzak www.sondikagara.eus webgunean batzeko, eta ostalariei ere emango die kanpainari buruzko informazioa. Bestalde, 2021eko lehen hiruhilekoan bonu-kanpaina sustatuko da. Aipatu dutenez, garai horretan gutxi kontsumitu ohi da eta herritarrak erostera animatu nahi dituzte.


"Sistema judizialak gabezia handiak ditu familiari, biolentziari eta atzerritartasunari lotutako gaietan"

Orioko Emakumeon Ahalduntze Eskolaren eskutik, aholkularitza juridiko zerbitzua jarri zen martxan urtarrilean. Orduz geroztik, hitzordu guztiak beteta izan dituztela nabarmendu dute Macarena Mujika (Donostia, 1988) eta Garazi Plazaola (Legazpia, 1989) aholkulariek.

Orioko Emakumeon Ahalduntze Eskolak aholkularitza juridikoa emateko zerbitzua jarri zuen martxan urte hasieran. Ordutik, Macarena Mujikak eta Garazi Plazaolak jardun dute aholkulari lanetan hileko azken astelehenetan, eta maiatzaren 31n ikasturte honetako azken eguna izango dute Orion. Bien iritziz, hilabete hauetan guztietan egindako lanaren balorazioa «positiboa» da, besteak beste, hitzordu guztiak beteta izan dituztelako. «Gugana jo duten emakumeei laguntza benetan baliagarria eman diegula sentitu dugu, gertukoa. Egoera zaila bizitzen ari den pertsona batentzat, zalantza eta kezka askorekin, oso garrantzitsua da konfiantzazko giroan lan egitea», azaldu dute.

Orion egindako lana aholkularitza eta orientaziora mugatu da, ez dira prozesu judizialetan sartu: «Hartu ditugun emakume gehienentzat, aholkularitza behar izan duten lehen aldia izan da. Horregatik, ahalik eta informazio zehatzena ematea, lasaitzen laguntzea, orientatzea edo zer bide jarraitu dezaketen azaltzea izan da gure lana. Loturak egiten ere saiatzen gara, Ahalduntze Eskolarekin edo Gizarte Zerbitzuekin».

Askotariko gaiak

Kultur etxeko bulegoan hamabi emakume hartu dituzte guztira, arratsalde bakoitzean hiru, banakako kontsultetan. «Erdiak euskal jatorrikoak izan dira, eta beste erdiak atzerrikoak; oriotarrak guztiak, herrian aspalditik errotutakoak. Urte luzez hemen bizi izanagatik, askok arazoak izaten dituzte paperekin», eman dute jakitera. Familiarekin (banaketak, haurren zaintza...), atzerritartasunarekin, etxebizitzen alokairuekin, lanarekin edo biolentziarekin lotutako gaiek izan dute tarterik zabalena aurrez aurreko saioetan, bi aholkulariek aletu dutenez.

Hitzordu guztiak bete izana ontzat jo arren, alde ilun bat ere geratu da agerian: zerbitzuaren premia duen emakume asko dagoela. «Gizarteak arazo estruktural ikaragarria dauka. Sistema judizialak gabezia handiak ditu, batez ere familiari eta biolentziari lotutako gaietan. Atzerritartasun legea ere oso gogorra da, zaildu egiten duelako migranteek paperak legean izatea. Labirinto batean sartuta egoten dira asko, tramite burokratikoen artean, egoera oso zaurgarrian», azaldu dute.

Sistemaren zuloak

Aholkularitza juridikoa ematen hasi aurretik, abokatu modura lan egindakoak dira Mujika eta Plazaola. Sistemaren zuloak bertatik bertara ezagutzeko aukera eman zien esperientzia horrek: «Ez dira pertsonaren beharrak eta egoera kontuan izaten». Ohiko zerbitzu juridikoak «oso motz» geratzen direla ondorioztatu eta gero, aholkularitzaren esparrura salto egiteko erabaki profesionala hartu zuten biek.

Bukatu aurretik, Orion egindako beste lanketa bat ekarri dute gogora: «Indarkeria matxistaren gaineko formazio bat eman genuen, eta parte hartze zabala izan zuen. Herriko gazte dezente juntatu zen saioan, eta errealitatea eraldatzeko motorra izango direla ziur gaude».


Hiru positibo detektatu ditu Osakidetzak Orion eta Aian bakarra

Intzidentzia tasak ez du ia gorabeherarik izan Orion, eta Aian ere 500etik gorakoa izaten jarraitzen du.

Eusko Jaurlaritzak eguneratu ditu egoera epidemiologikoaren gaineko datuak, eta horien arabera, Orion hiru positibo detektatu dituzte azken orduetan. Intzidentzia tasak 750,16 izaten jarraitzen du herrian.

Aian positibo bakarra atzeman zuten, Errezilen bezala. Bietan 500dik gorakoa da intzidentzia tasa, baina 5.000 biztanletik beherako herriak izanik, ostalaritza ixteko erabakia hartzeko garaian osasun eremuko egoerari ere kontuan izaten du Jaurlaritzak. Eta horretan badago alderik bataren eta bestearen artean. Aiaren osasun eremuan 500dik beherakoa da intzidentzia tasa; aldiz, Errezilenean gorakoa. Beraz, ikusteko dago Jaurlaritzak zer erabakitzen duen osteguneko berrikusketan.

Eskualdeko gainontzeko herriei dagokienez, positiboen emariak ez du etenik. Osasun Sailak kaleratu berrien dituen datuen arabera, atzo beste 34 kasu atzeman zituzten eskualdean, eta beste egun batez Azpeitia izan da herririk kolpatuena. Hamalau positibo atzeman zituzten han, eta gora egin du hamalau eguneko 100.000 biztanleko positibo metatuen kopuruak: 1.084,10 da egun. Eremu gorrian egonik, ostalaritza itxita eta taldean kirola egitea eta eskola kirola debekatuta dituzte joan den astetik, baina egoera “oso larria” dela iritzita, are neurri zorrotzagoak hartu ditu Azpeitiko Udalak, herriko hainbat eragilerekin hitz eginda. Horrela, gutxienez otsailaren 8ra itxita egongo dira udal instalazio guztiak eta bertan behera geldituko dira herrian antolatuta zeuden ekitaldi guztiak.

Zestoako egoera ez da askoz hobea. Atzo lau positibo baieztatu zituzten han, eta 1.001,54koa da intzidentzia tasa. Han ere eremu gorriko murrizketak indarrean dituzte joan den astetik, baina oraingoz ez dute balio izan egoerari buelta emateko.

Aizarnazabal eta Zumaia dira ostalaritza itxita eta taldeko kirola debekatuta dituzten eskualdeko beste bi udalerriak. Horietan, baina, poliki-poliki bada ere, egoera hoberantz doa. Zumaian lau positibo zenbatu zituzten atzo eta 661,44koa da intzidentzia tasa. Aizarnazabalen, aldiz, ez dute positiborik izan azken egunotan.

Egoera hobea dute Azkoitian eta Zarautzen. Azkoitian bost positibo baieztatu zituzten atzokoan, eta zertxobait jaitsi da hango intzidentzia tasa: 417,26koa zen atzo, eta 392,22koa da gaur. Zarautzen, berriz, bi positibo berrirekin, 222,73koa da tasa, eremu gorrian sartzeko 500eko langatik urrun.

Beizaman eta Getarian ez zuten positiborik atzeman atzo.

Hego Euskal Herrian mila positibotik gora

Eusko Jaurlaritzak eta Nafarroako Gobernuak emandako azken datuen arabera, beste 1.340 kasu positibo zenbatu zituzten atzo Hego Euskal Herrian. Zehazki, PCR probak eta antigeno testak aintzat harturik, 16.688 proba egin ziren Hegoaldean, eta %8 izan zen positiboen portzentajea. Bezperan, berriz, %8,7 izan zen.

Lurraldeka, Bizkaian 628 kasu detektatu dira; Gipuzkoan, 331; Nafarroan, 239; eta Araban, aldiz, 138 izan dira azken egunean.

Atzo 86 lagun ospitaleratu zituzten Araban, Bizkaian eta Gipuzkoan, eta gaur-gaurkoz koronabirusa duten 673 lagun daude hiru lurralde horietako erietxeetan; horietatik 125 Zainketa Intentsiboen Unitatean.


12.106 haur aurrematrikulatu dituzte EAEko bi urteko geletan, iaz baino % 4,1 gehiago

Hezkuntza sailburuak emandako behin-behineko matrikulazio datuen arabera, iaz baino 482 gehiago dira.

Ostiralean amaitu zen Euskal Autonomia Erkidegoko ikastetxeetan 2023-2024 ikasturterako aurrematrikula egiteko epea, eta Hezkuntza sailburuak behin-behineko datuak jakinarazi ditu gaur. Guztira, 12.106 ikaslek eman dute izena bi urteko geletan sartzeko. Horrela, jaiotze tasa jaitsi arren, iaz baino 482 ikasle gehiago aurrematrikulatu dira, % 4,14 gehiago.

Gobernu bileraren osteko prentsaurrekoan Jokin Bildarratz Hezkuntza sailburuak azaldu duenez, igoera txiki horren arrazoia covid-19a izan daiteke. Iaz, pandemiak bultzatuta, guraso askok haurra ikastetxera ez eramatea erabaki zutela adierazi du.

Matrikulazioari lotutako egutegiarekin jarraituz, martxoaren 28an behin-behineko zerrendak argitaratuko dira, eta erreklamazioak aurkezteko epea zabalduko da. Apirilaren 20an, esleitutako plazen zerrendak argitaratuko dira, eta maiatzaren 22ra arteko epea egongo da behin betiko zerrendei errekurtsoak jartzeko.

Steilas sindikatuak salatu duenez, ikastetxe pribatuen gaineskaintza dago. Hala ere, sailburuaren arabera, itunpeko ikastetxeek ezingo dute aurreko urtean baino gela itundu gehiago izan. Aitzitik, ikastetxe publikoek ez daukate matrikulazio mugarik.


Hackerrak

Nomofobikak konpainiaren eskutik.

Lau urte pasa dira “Sarean Kateatuak” antzezlanak “Poltsiko Antzerki Saria” irabazi zuenetik. 120 emanaldi baino gehiago egin ditugu, kultur-etxe, areto, plaza eta ikastetxeetan. Nomofobia bezalako gai batekin kritika eta umorea barra-barra zabaltzea lortu dugu.

2020an, Nomofobikak proiektu berri batekin gatoz: “HACKERRAK”. Unibertso zabala dugu oraingoan: Robotika, adimen artifiziala, datuen lapurketa masiboa, cookiak, algoritmoak, etab.

Gure harremanak egunetik egunera aldatuz doaz: gure lana robotizatzen hasi dira, GAFA (Google, Apple, Facebook eta Amazon) bezalako plataformek komertzio txikia ordezkatu nahi dute. Iraultza baten hasieran gaude: IV. industria iraultza. Gizateriak inoiz bizi ez duen hori, abiada bizian dator orain. Lan falta dela eta, hiru aktoreek onartzen dute robotika aztertzeko adimen emozionaleko proba batzuetan parte hartzea. Probak egin ahala beraien eginbeharra alboratu eta ozen adieraziko dituzte beraien sentipenak; hacker komando bat sortzeko beharraz arituko dira, edota oso lodia den Interneteko kablea mozteaz.

Autoretza: Ana Pérez, Olatz Beobide, Belén Cruz, Patxi Pérez Antzezleak: Belén Cruz, Olatz Beobide, Patxi Pérez Zuzendaritza: Ana Pérez.


Jaurlaritzak jakinarazi du Ukrainatik heldutako 3.587 pertsonak eskatu dutela aldi baterako babesa

Sei hilabete konplituko dira bihar gerra hasi zenetik, eta horren harira eman ditu errefuxiatuen egoerari erreparatzeko hainbat datu

Jaurlaritzak zabaldu dituen datuen arabera, aldi baterako babesa eskatu dute Ukrainatik heldutako 1.512 iheslarik Bizkaian, 1.473k Gipuzkoan, eta 602k Araban igaro sei hilabeteotan. 2.148 helduak dira, eta gainerakoak adingabeak. Aditzera eman duenez, Ukrainatik heldutako errefuxiatuen egoera aztertzeko jarraipen mahaiaren azken bileran erregistratutako datu ofizialak dira horiek. Pertsona horiek babes eskea erkidegoko polizia-etxeren batean egin zutela esan nahi du horrek; baldintza hori beharrezkoa da Europako Batasunean legez sartzeko eta bizileku eta lan baimena lortzeko.

Eusko Jaurlaritzak propio iheslarientzat prestatutako harrera eta orientazio zerbitzuak artatu ditu 589 heldu eta 289 adingabe. 368 errefuxiatu artatu dituzte Bizkaian, 286 Gipuzkoan eta 224 Araban. 2.763 iheslarik Osakidetzan osasun arta bermatzea lortu dute, eta hezkuntza sisteman ere sartu dira: ikasturtearen amaieran ihesean heldutako 769 haur eta nerabe zeuden Jaurlaritzaren ardurapeko hezkuntza sisteman matrikulatuta: 360 Gipuzkoan, 271 Bizkaian eta 138 Araban. Aldi berean, Ukrainatik ailegatutako 411 helduk Hizkuntza Eskola Ofizialetan eta Helduentzako Hezkuntza Zentroetan matrikulatzea eskatu zuten; 267 izan ziren Gipuzkoan, 108 Bizkaian eta 36 Araban.

Bihar bilera egingo du berriro jarraipen batzordeak, eta datu horiek «eguneratu» egingo dituztela esan dute Jaurlaritzako iturriek.

Bestalde, Azken Sarea Indartzen-Ukraina programaren bidez emandako laguntzak 1.232.113,81 eurokoak dira guztira. 942 eskaera jaso dira, eta 903 izan dira laguntza jaso duten bizikidetza unitateak. Era berean, Loturak programak, Ukrainako errefuxiatuei laguntzeko harrera sare bat antolatzeko ekimenak, 291 familia harrera bideratu ditu; Ukrainako 42 familiari laguntza eman die, eta 204 prestakuntza eta topaketa ekimen bultzatu ditu familia harreragileekin.

Berritze programak, laguntza psikosozial espezializatua ematen du, eta guztira 450 pertsonari eman die arreta. Eusko Jaurlaritzako ordezkariek azaldu dutenez, zifra ofizialik ez ez dago, baina badakite Ukrainara «itzuli» diren pertsonak ere badira, baina baita hara itzuli eta, berriz Euskal Herrira bueltatzea erabaki dutenak ere.

Hasiera batean, Eusko Jaurlaritzak emandako laguntzak sei hilabeterako aurreikusita zeuden, baina urtearen bukaera arte luzatzea aztertzen ari dira orain. Hala ere, esan dute laguntza horiek desagertu egingo direla Espainiako Gobernuak iragarritakoak martxan jartzen direnean.


Feijooren inbestidura saioa irailaren 26rako eta 27rako deitu du Armengolek

Alfredo Nuñez Feijoorekin, Felipe VI.ak proposatutako hautagaiarekin, batera hartu du erabakia Diputatuen Kongresuko presidenteak.

Francina Armengolek inbestidura saioa irailaren 26an eta 27an izango dela iragarri du, Kongresuan bertan egindako prentsaurreko baten bitartez. Horrekin batera, erabakia Alfredo Nuñez Feijoorekin batera, Felipe VI.ak proposatutako hautagaiarekin, hartu duela azaldu du Diputatuen Kongresuko presidenteak.

Armengolek azaldu duenez, asteazkenean zehar popularren hautagaiarekin kontaktua mantendu du. Horrekin batera, gobernua osatzeko beharrezko babesak aurrera eramateko denbora nahikoa dela azaldu du.

"Data honekin, zentzuzko denbora baino gehiago ematen dela uste dut (...) Aurreko legegintzaldietan hilabete inguru igaro zela kontuan hartuta, irailaren 26rako aurreikusita dagoen deialdiarekin Erregeak bere hautagaia proposatu zuenetik 35 egun igaroko dira".

Amaitzeko, presidenteak jakinarazi du alderdi politiko guztiak jada jakinaren gainean daudela.

Aipatu beharra dago Kongresuko talde parlamentarioak ez direla formalki eratuko datorren astelehenera arte, orduan aurreikusten baitira Legebiltzarreko Mahaiak inskripzioei egindako oniritziak. Horren ostean, Bozeramaileen Batzordea bildu beharko da eztabaida antolatzeko.

Errege Etxeak Alfredo Nuñez Feijooren hautaketa "ohitura" bezala justifikatu zuen; izan ere, hauteskunde orokor guztietan boto gehien lortu izan dituen talde politikoaren hautagaia izan baita proposatutako lehena.

EH Bildurekin "negoziaziorik ez"

Feijooren inbestidura aurrera eramateko, alderdi politiko guztiekin hitz egiteko prest agertu da Alderdi Popularra astelehen honetan, baita ideologia independentista dutenekin ere. Hala ere, Cuca Gamarra PPko idazkari nagusiak baldintza bakarra jarri du negoziazioetan: EH Bildurekin ez.

"Gainerako alderdi politikoekin, elkarrizketa horietan aurrera egingo dugu datorren astetik aurrera", adierazi du Gamarrak Antena 3n eskainitako elkarrizketa batean, Carles Puigdemont Kataluniako buruzagi ohiaren Junts bezalako alderdiei atea irekiz.

Oraingoz, alderdi hauetako 172 diputaturen babesa du Feijook: Vox, UPN eta Koalizio Kanariarra. Inbestidurarako 176 botoetatik gertu dagoen arren, ez dirudi falta diren 4 boto horiek lortuko dituenik. Izan ere, erabakigarriak izan daitezkeen alderdiek Vox alderdi ultraeskuindarrak osatutako Gobernuaren aurka agertu dira.

Hauteskundeak errepikatzeko "estrategia"

Patxi Lopezek, PSOEk Kongresuan duen bozeramaileak, hauteskundeak errepikatzeko "estrategia" bat antolatzea leporatu dio Nuñez Feijoori. Gainera, inbestidura popularrentzat "porrota" izango dela aurreikusi du lehendakariak.

"Hauteskundeak errepikatzea lortzen duten ikusteko estrategia bat da, baina herritarrak ez dira erratzen botoa ematen dutenean", adierazi du Patxi Lopezek SER irrati katerako.

Negoziazioei dagokienez, Lopezek azaldu du PPren inbestidurak porrot egin ondoren, Sanchezen inbestidurara bideratutako bigarren fase bat hasiko dela, eta horren inguruko negoziazioak hasi direla.


Mundakako estropadan parte hartuko dute Zumaiako beteranoek

Beteranoen Mundakako II. Estropada jokatuko da larunbatean. ABE/La Salve ligarako hirugarren estropada izango da, eta 16:00etan hasiko da. Zumaiako beteranoek hartuko dute parte.

Erlojuaren aurka jokatuko da estropada eta gaur egun ligak duen sailkapenaren arabera aterako dira ontziak. Lehena ateratzen Bilbao B izango da, eta ondoren aterako dira Badok 13 B, Iberia B, Getxo B, Plentzia B, Ibaialde, Sestao, Plentzia, Mundaka, Bilbao, Pontejos, Zumaia, Getxo, Badok13, Fortuna eta Iberia.

3.200 metroko estropada egingo dute, bi luzetara, ziaboga bakarrarekin.


IV. Pelotai Eune

11:00-11:30 Oteiza Pilota Kirol Elkarteko pilotari mutilen partidak.

11:30-12:00 Herriko mutilen finalerdia.

12:00-12:30 Herriko mutilen finalerdia.

12:30-13:00 Nesken goi mailako partida.

13:00-13:30 Kalejira eta pelotazue. Herriko emakume eta gizon pilotariei omenaldia.

13:30-14:30 Mutilen goi mailako partida.

14:30-17:30 Bazkaria Oteiza frontoietan.

17:30-18:00 Oteiza Pilota Elkarteko pilotari nesken partidak.

18:00-18:30 Herriko nesken finala.

18:30-19:00 Herriko mutilen finala.

19:00-20:00 Mutilen goi mailako partida.


Baikok Erik Jaka fitxatu du

Buruz buruko txapeldunak eten egin du Asperekin zuen kontratua, eta enpresa berriarekin ariko da maiatzaren 1etik aurrera.

Ezustekoan iritsi da berria pilotan: Erik Jakak Aspe enpresa utzi du, eta Baikorekin ariko da maiatzaren 1etik aurrera, 2024ko abenduaren 31ra arte. Lizartzako (Gipuzkoa) aurrelariak hilaren 24an jokatuko du azken partida Asperekin, Logroñon (Espainia). Egun horretan esango dio agur Eibarko (Gipuzkoa) enpresari.

Zortzi urte egin ditu bertan, 2013ko ekainaren 24an Eibarren, Astelena frontoian profesionaletan debuta egin zuenetik. Denbora horretan, lau txapel irabazi ditu: 2014an eta 2015ean, Bigarren Mailako Binakakoa; 2016an, Bigarren Mailako Lau eta Erdikoa; eta iaz, Lehen Mailako Banakakoa. Beste bitan izan da txapeldunorde: 2015ean, Bigarren Mailako Lau eta Erdikokoa; eta iaz, Lehen Mailako Lau eta Erdikokoa. Jakak 2022ra arte zuen kontratua Asperekin.

"Oso pozik eta ilusioz gainezka nago, erronka berri bat hasiko baitut nire kirol ibilbidean. Zortzi urte egin ditut Aspen, eta oso gustura egon naiz. Baina orain Baikon jokatuko dut. Oso txapelketa ilusionagarriak datoz, eta saiatuko naiz azkenaldian eman dudan maila hobetzen. Ea dena ondo ateratzen den", esan du Jakak, akordioa sinatu berritan.


#Udariklik argazki lehiaketako edizio berria abiatu du Aiaraldea Komunikabideak

Irailaren 15era arte egongo da aukera argazkiak bidaltzeko lehiaketara. Hemen parte hartu daiteke lehiaketan.

Aiaraldea Komunikabideak #Udariklik udako argazki lehiaketaren edizio berria abiatu du. Irudiak bi kategoriatan sailkatuko dira; mundua edo Aiaraldea. Lanak eta euskarazko izenburua bidaltzeko epea irailaren 15ean amaituko da eta hurrengo astean bozketa fasea irekiko dute.

Erabiltzaileen bozek erabakiko dute zeintzuk izango diren hamar argazki onenak eta gero epaimahai batek hautatuko ditu irabazleak. Epaileak Maied Urrutia -Amurrioko Kultura Etxeko argazkigintzako irakaslea- eta Josu Zaldibar -Blakkamera eskolako zuzendaria- izango dira.

Josu Zaldibar

Maied Urrutia

Sariak

'Aiaraldea' kategoriako garaileak bi lagunentzako 60 euroko bazkaria edo afaria eskuratuko du Laudioko El Lío jatetxean. 'Mundua' ataleko irudirik onenak Trebiñu sagardotegian bi lagunentzako 70 euroko bazkaria lortuko du.

Egile bakoitzak nahi beste argazki aurkeztu ditzake, baina, horien artean bakarra igaroko da epamahaiaren fasera.

Parte hartzeko moduak

Lehiaketan parte hartzeko biderik zuzenena da esteka honetan argazkia, izenburua eta datu guztiak bidaltzea. Horrez gain, Twitter eta Instagram sare sozialak baliatu daitezke, betiere #udariklik traola aipatuta. Whatsapp edo Telegram aplikazioak ere erabili daitezke, 688848152 telefono zenbakira irudia, izenburua eta izen-abizenak bidalita. Azkenik, emailez erredakzioa@aiaraldea.eus helbidera ere bidali daitezke aipatutakoak.


Oinezkoen segurtasuna eta irisgarritasuna hobetuko dute, Iruzubietan

Markina-Xemeingo Udalak aurretiaz eginiko lanei jarraipena eman nahi dio. Jakinarazi dutenez, “aspalditik datorren asmo eta proiektua da auzo honetako segurtasuna eta irisgarritasuna hobetzea, batez ere oinezkoen ikuspegitik”. Lehenengo fasea iaz gauzatu zen, eta udalak bideko zuloak estali zituen eta horma atzeratu.

Orain, espaloi berria egingo dute, lehenengo, berriz, azpitik doazen hodi eta azpiegiturak lurperatuko eta eguneratuko dituzte. Asfaltatze lanak ere osatuko dituzte Munitibar edo Gernika-Lumorako bieko sahiesbide nagusia baita. Horrez gain, argiteria berriztuko dute Iruzubietako autobus geltokitik erdigunera, efizientzia handiagoko LED lanparak jarriz.

Lanak egin bitartean, ibilgailuei txandakako pasoa emateko semaforoa jarri dute.

Lanen kostua 118.496,37 eurokoa da. “2021eko martxoko udalaren osoko bilkuran onartutako kreditu aldaketa bidez aurrera eramandako inbertsioa da”.


Manuel Elorza onena, Arkalen

Arkaleko tiro eremuan jokatu zuten San Joanetako compack-sporting txapelketa, Txantxangorri elkarteak antolatuta. 21 lagunek hartu zuten parte, eta Manuel Elorza izan zen denetan onena, 25 plateretatik 24 jota. Axier Arrizabalaga izan zen bigarren, 23tan asmatuta; eta 22rekin izan zen hirugarren Aitor Aristorena. Junior kategorian, berriz, Richard Goya izan zen onena, 18 plater jota.


Asmube elkarteak erakusketa jarriko du Igartzako jauregian

GIZARTEA // Martxoaren 8ko ekitaldien barruan, Beasaingo Asmube emakume elkarteko kideen lanak ikusgai jarriko dituzte Igartzako jauregian, ostiraletik, martxoaren 4tik 20ra bitartean. Beasainen Martxoaren 8aren inguruan egingo diren ekitaldiak ostiralean aurkeztuko dituzte udaletxean.


Amurriok danborrada eta barraskilo-janarekin ospatuko du San Prudentzio

San Prudentzio ospakizuna berreskuratuko du Amurriok, eta danborrada eta barraskilo-jana antolatu ditu apirilaren 27rako, 19:30etik aurrera.

Bi urteko etenaldi pandemikoaren ostean, Arabako patroiaren eguna ospatzeari berrekingo diote Amurrion. Horregatik, San Prudentzio egunaren bezperan, apirilaren 27an, ohiko programazioa antolatu du Udalak, 19:30etik aurrera Juan Urrutia plazan —euria egiten badu, jarduerak San Anton plazan izango dira—:

19:30: Desfile-danborrada. Frontoi kaletik abiatuta, Etxeguren Apezpikuaren plaza, Mendiko, Iturralde, Elexondo pasealekua, Juan Urrutia plaza.

20:00: Danborrada. Juan Urrutia plazan, Beti Jai Fanfarrearen laguntzarekin eta Amurrioko bizilagunen partaidetzarekin. Haur guztiak Dianaren eta Azken Erretretaren interpretazioan parte hartzera gonbidatuta daude.

20:15: Barraskilo-jan herrikoia, Juan Urrutia plazan; 2 euro kazolatxo bakoitzeko.


"Googlekin hazitako gazteek ez dakite zer diren mahaigaina eta karpetak"

Martintxo Etxauri Txo diseinatzailearen ustez, fitxategiak sailkatu eta kategorizatzeko beharra lausotzen ari da. Mahaigaina, karpetak, zabor-ontziarekin ohituta gaude. Dena den, oraingo gazteek artxibatzeko bestelako moduak dituzte. Artxibo sistema berriak sortzen ari dira. Hala dio Etxaurik.


Durangoko EAJk Gaitasun Handiko Osasun Zentroa eraikitzea proposatu du PERIaren orubean

Proiektuak "larrialdiak, pediatria, Lehen Arretako zerbitzuak eta espezialitateak" hartuko lituzke, "ospitaleetara egin ohi diren lekualdaketak saihestuta". Orubea parke handi batek, Babes Ofizialeko Etxebizitzek eta 10 solairuko etxebizitza libreek ere osatuko lukete.

Hauteskunde giroa pil-pilean ipintzen hasia da Durangon. Edo halantxik dirudi behintzat. Izan ere, Durangoko EAJk "alternatiba bat" planteatu dio gobernu taldeak eta Jaurlaritzak eskuartean duten aurre akordioari. PERIaren orubean Gaitasun Handiko Osasun Zentro bat eraikitzea proposatu dute, horrekin durangarren zein eskualdeko herritarren "osasun beharrizanak eta eskariak" betetzeko. Osasun zentro hori ez litzateke ospitalea izatera ailegatuko, baina jeltzaleek azpimarratu dute Gernikakoaren pareko zentro bat litzatekeela. "Lehen Arretako zerbitzuak, medikuntza eta pediatria, larrialdiak, espezializateetako kanpo-kontsultak eta proba diagnostikoak" hartuko lituzkeen azpiegitura. Zentroagaz, "gaur egun ospitaleetara egiten diren lekualdaketa asko" saihestea gura du EAJk. Proiektua egitekotan, anbulatorio zaharreko eta Landakoko osasun zentroko zerbitzuak PERIaren eremuan zentralizatuko lirateke, "efizientzia" irabazita.

"Bideragarria" PERIarekin

Jeltzaleek diotenez, proiektua "bideragarria" da gaur egun indarrean dagoen PERIaren barruan, eta horrek obrak "berehala" martxan ipintzea ahalbidetuko luke, "Hiri Antolamendurako Plan Orokorra moldatu barik", eta horrenbestez, "10 bat urteko itxaronaldia" barik. "Beti defendatu izan dugu PERIaren barruko ekipazio eraikina. Hau beti izan da gure proposamena. Tren geltoki zaharraren orubea Durangoko lur zatirik inportanteena da, eta proposamen honek adostasun handia izan dezakeela uste dugu", adierazi du Mireia Elkoroiribe bozeramaile jeltzaleak. Bestalde, Elkoroiribek gaineratu du proposamenak Durangoko herriaren ondarea (San Agustingo ospitale zaharra eta Pinondo Etxea) mantentzea ekarriko lukeela.

Parkea eta etxebizitzak ere bai

Proiektuak proposatzen dituen beste puntu batzuek etxebizitzei, berdeguneei eta aisialdiari eragiten die. EAJk orubea 45.000 metro karratuko "parke publiko handi batekin" osatzea proposatu du, "belaunaldien arteko topagune bat" egiteko. Eraikinetako batean Durangon erroldatutako herritarrentzako "Babes Ofizialeko 111 Etxebizitza" eraikiko lirateke, eta gainerako bost eraikinetan etxebizitza libreak altxatuko lirateke. "Hamar solairuko eta atikodun etxebizitzak", Elkoroiriberen berbetan.

Haueskundeetara begira

Izaskun Urien Durangoko Uri Batzarreko presidenteak aurreratu du proposamena 2023ko hauteskunde programan txertatuko dutela. "Asko dago jokoan, eta gobernu taldearen proposamenaren aurrean, badira alternatibak", gaineratu du. Alde horretatik, EAJk Durangoko udalbatzara eramango du gaia. Gobernu taldeari eskatuko dio proposamena Jaurlaritzari helarazi diezaion, Osasun Sailak, "proiektuaren bideragarritasuna" ebatzi dezan. "Osasun Sailak Durangaldeko osasun beharrizanen azterketa egiteko konpromisoa hartu du. Osasun Sailak esan beharko du zein zerbitzu beharko liratekeen zentro horretan", adierazi du Elkoroiribek.


Etxegabetzeen berri eman beharko diote autonomiek Espainiako Gobernuari

Hilero bidali beharreko txostenaren helburua da «zaurgarritasun egoeran daudenak artatzeko proposatutako neurriak ebaluatzea»


18-29 urtekoen txertaketa eta 60-67koen bigarren dosia aurreratuko dute Nafarroan

Azken agerraldiak ikusita, gazteak immunizatu nahi ditu, batetik, Nafarroako Gobernuak, eta, bestetik, AstraZenecaren bigarren dosiaren zain dauden adinekoen pauta amaitu nahi du hilabete amaierarako.

Nafarroan izaten ari den covid-19 kasuen igoera ikusita, eta Indiatik datorren Delta aldaera ziztu batean hedatzen ari dela kontuan izanda (azken egunotan atzemandako kasu berrien ia % 30 aldaera honetakoak dira), Nafarroako Gobernuko Osasun Departamenduak txertaketa egutegia aldatzea erabaki du bi kolektibo garrantzitsutan.

Alde batetik, hilaren amaierarako aurreikusita zegoen 18 eta 29 urte bitarteko gazteen txertaketa (80.000 pertsona) aste batzuk aurreratuko da, uda hasiera honetan izaten ari diren agerraldietako protagonista den adin-tarte hori immunizatzen hasteko. Izan ere, gazteen artean diagnostikatzen ari dira kutsatzeen % 70, Nafarroako Gobernuak emandako datuen arabera. Hori dela eta, Osasun Sailak dagoeneko zabaldu du kolektibo hori txertatzeko aukera ohiko bideetatik, eta txerto-horniduraren arabera jarriko dute lehen dosia.

Uztailean, bigarren dosiaren zain diren adin-talde guztietako pautak ixtea aurreikusita zegoen, berez. Hori dela eta, webera sartu eta txertorik ez dagoela adierazten badu zerbitzuak, ez kezkatzeko eta aurrerago saiatzeko adierazi du Osasun Departamentuak, data berriak eskainiko baitira etengabe, Nafarroara txerto gehiago iritsi ahala.

Bestalde, Osasun Sailak lehenbailehen immunizatu nahi ditu kolektibo zaurgarrienak, eta horien artean daude AstraZenecaren lehen dosia jaso zuten eta, orain, bigarren dosiaren zain diren 60 eta 67 urte bitarteko herritarrak. 12 asteko tartea utzi beharra dago, berez, formula honekin, lehen eta bigarren dosiaren artean, baina txertaketa partzialki aurreratzea erabaki du Gobernuak, bi astez, EMAren eskari eta gomendio teknikoak jarraituz.

Kolektibo horretako pertsonekin, banan-banan jarriko dira harremanetan eta hitzordua borondatez aldatzeko eskaintza egingo diete. Aldaketa lekuan lekuko agendaren gaitasunaren arabera egingo dute. Talde horretako 57.000 herritar ia guztiek hilabetea amaitu baino lehen pauta guztiz osatuta izatea da helburua. Hori bai, talde txiki bat abuztuaren hasierarako geratuko da, dosien arteko tartea errespetatzeko.

Gaur egun, 40 urtetik gorako nafarren % 90ek dosi bat du gutxienez, eta % 55 erabat immunizatuta dago.

Kontuan izan osasun agintariek koronabirusaren aurrean eman dituzten aholkuak. Gaitzaren sintomarik baduzu, EAEn bizi bazara, osasun-zentrora deitu, eta zalantzarik izatekotan, Osasun Batzordearen telefonoa duzu eskuragarri: 900 20 30 50. Nafarroan bizi bazara, berriz, Osasun Batzordearen telefonora dei dezakezu: 948 290 290. Gogoratu covid-19a ez hedatzeko modurik eraginkorrena musukoa erabiltzea, espazioak aireztatzea, segurtasun-distantzia gordetzea eta eskuak sarri garbitzea dela.


Las Vegas auzoko herritarrek bizi-baldintza duinak exijitzeko giza-katea egingo dute bihar

Las Vegas bezala ezagutzen den Leioako Iparragirre zeharkaleko auzo-elkarteak giza-katea egingo du bihar eguena, urriaren 7an, 19:00etan. Sare sozialetatik egin duten deialdian adierazi dutenez, auzoko bizi-baldintzak jasanezinak dira.

Leioako Iparragirre zeharkaleko auzoa inguratuko duen giza-katea osatzeko deialdia egin dute bihar, eguena, arratsaldeko 19:00etan. Las Vegaz bezala ezagutzen den auzoko herritarrek salatu dutenez, bertako bizi-baldintzak jasanezinak dira: kamioien joan-etorria egunez zein gauez, zabor kiratsa eta aldameneko janari azkarreko jatetxe baten usainak eta kea.

Ekimenaren bitartez, auzotarren asmoa da, halaber, udalerriko zaborrak biltzen dituen enpresaren aparkaleku mugikorra itxi dadila aldarrikatzea, eta, aldi berean, udal-arduradunei gogoraraztea Iparragirre zeharkalea Leioa ere badela.

Deialdia baliatuz, antolatzaileek leioaztar guztiak gonbidatu dituzte giza-katean parte hartzera, auzotarrek pairatzen duten egoera bertatik bertara ezagutu dezaten.


Indarkeria hazi egin da Kolonbian, bake akordioa sinatu eta lau urte geroago

Talde armatuen ekintzek % 65 egin dute gora lehenengo urtearekin alderatuz, baina orain gehienak ez ditu FARCek egiten.

FARCekin bake akordioa sinatu eta lau urtera, biolentzia areagotu egin da Kolonbian, eta gerrillari ohiaik eta lider sozialak izan dira indarkeria horren helburu. Sarraskiak gero eta gehiago dira, eta, aste honetan bakarrik, 15 pertsonatik gora hil dituzte.

Kolonbiako gerrilla handiena zenaren eta Gobernuaren arteko akordioak itxaropena zabaldu zuen herrialdean, baina, denbora pasa ahala, desagertu egin da. Hala ere, politikaren sektore batzuek oraindik ez dute galdu herriak gatazka armatutik ateratzeko behin betiko urratsa emango duen esperantza.

Errealitatea, ordea, latza da. 2016ko azaroaren 24tik 242 gerrillari ohi eta mila lider sozial inguru hil dituzte. Gainera, ehunka pertsona hil dira talde armatuek herrialde osoan zehar egindako sarraskietan.

Azken biak asteburuan jazo dira Antioquia departamenduko Betania herrian (hamar kafe-biltzaile hil dituzte bertan) eta Cauca gatazkatsuko Argelian (bost pertsona hil dituzte El Mango etxaldean).

Indarkeria gero eta handiagoa

Funadion Ideas para la Paz (FIP) fundazioaren azterketa baten arabera, talde armatuen ekintzek % 65 egin dute gora bakerako ituna sinatu osteko lehenengo urtearekin alderatuz, 225etik 318ra igo baitira.

Fundazioak azaldu duenez, “FARCen su-etenaren aurretik, ekintza armatuen % 78 gerrilla honek egindakoak ziren. Lau urte geroago, horien % 38 Nazio Askapenerako Armadak (ELN) egin ditu, eta beste % 34 disidentziek”.

Akordioaren defentsan

Juan Manuel Santos Kolonbiako presidente ohiak, gerrillaren azken buruzagi Rodrigo Londoñorekin akordioa sinatu zuenak, berak utzitako ondarea azpimarratu du, honakoa esanez: “Bereizi egin behar dira FARCekin egindako bake-akordioa eta beste talde kriminal batzuek sortutako indarkeria”.

“FARCekin sinatutako akordioa eraginkorra izan da, eta indarkeria adierazleek (hilketak, hartualdiak, azpiegiturei egindako erasoak eta bahiketak) oso datu adierazgarriak utzi zituzten 2017 eta 2018ra arte, % 70 eta % 80 artean egin baitzuten behera”, esan du agintari ohiak EFE agentziari eskainitako elkarrizketa batean.

FARC alderdiaren ikuspegia eta Gobernuarena

Julian Gallo (Carlos Antonio Lozada izenarekin egin zen ezagun gerrillari gisa aritu zen urteetan) Fuerza Alternativa Revolucionaria del Común (FARC) alderdi politikoaren lider eta senatariaren hitzetan, “akordioaren alde positiboa da 50 urtetik gorako gerra bat amaitu zela eta gatazkaren ondorioz lozorroan zeuden hainbat indar sozial eta politiko berpiztu zirela”.

Kritikei erantzunez Rafael Guarin Segurtasun Nazionalerako aholkulari presidentzialak azaldu duenez, “akordioa sinatzeak indarkeriaren amaiera ekarriko zuela esan zioten herriari Santosen Gobernuaren bake-negoziatzaileek eta FARCekoek, kriminalitatea desagertu egingo zela ia-ia inork ez ulertzeko moduan, sarraskiak eten egingo zirela”.


Flop Kultura 1X5 | Halloween berezia: Taylor Swift

Gaurkoan modernei beldur gehien ematen dien pertsonari buruz hitz egingo dugu: Taylor Swifti buruz. Momentuko artistarik handiena denaren karrera birpasatu dugu.


Hainbat zauritu arin N-1en, Tolosa parean, hiru autoren artean izan den istripuan

Hiru autok istripua izan dute N-1ean, Tolosa parean, 20:00ak aldera eta hainbat lagun arin zauritu dira. Bi kilometroko auto ilarak sortu dira Donostia aldera.


Etxebizitza bermatzeko lege baten alde mobilizatu dira Gasteizen

Etxebizitza bermatzeko lege baten alde, inor ez kale gorrian lelopean, dozenaka lagun bildu ziren larunbatean Gasteizen, etxebizitza eskubidearen aldeko euskal ekimenak deitutako mobilizazioan.

Lehen aldiz azken 43 urteetan, Espainiako Gobernuak etxebizitza eskubidea bermatzeko helburua duen estatu mailako Etxebizitzaren Legea aurkeztuko du laster. Denbora horretan, etxebizitza lege autonomikoak baino ez dira onartu, eta, gainera, horiek guztiak Espainiako Konstituzio Auzitegiak murriztu egin ditu, estatuaren eskumenak edo jabetza eskubidea urratzen dituztela argudiatuz.

Horren aurrean, etxebizitzaren aldeko ekimen bateratua eratu dute, eta larunbat honetako mobilizazioarekin aurkeztu dute, lege horrek etxebizitza "pertsonen eskubide subjektibo gisa" onar dezan eta "inork kalean bizi behar ez izan dezan".

Gainera, honako kolektibo hauek bat egin dute ekimenarekin: Pentsionistak Araba, Arabako Pentsionistak Lanean, Bizitza Duinaren Alde, Argilan, Pentsiodunen Arabako Koordinadora, Inor Ez Etxerik Gabe mugimendua, Arabako SOS Arrazakeria, Pobreza Zero, Euskadiko Gazteriaren Kontseilua (EGK), Kaleratzeak Stop Araba eta, azkenik, ELA, CCOO, LAB, UGT, ESK eta CNT sindikatuak.

Mobilizazioan azaldu zutenez, ekimen bateratuak "bizitoki alternatibarik gabeko etxegabetzeak debekatzen dituen nazioarteko zuzenbidea errespetarazten duen lege bat" nahi dute. Alokairu sozialeko parke publikoa zabaltzea exijitzen dute, "gutxienez estatuko aurrekontuaren %2 bideratuz"; horrez gain, alokairuak diru sarreren arabera arautu eta espekulazioa eragotziko duen legea nahi dute.

"Uraren, argiaren, gasaren eta telekomunikazioen oinarrizko hornidurak bermatuko dituen legea, arrakala digitalarekin amaitzeko", gaineratu dute. "Hipoteka-zordunentzat bigarren aukera eraginkorra erraztu eta finantza eta higiezin-abusuen aurkako neurriak ezartzen dituena; eta espekulatzaileei zein errenta handienei mesede egiten dien fiskalitatearekin amaituko duena".

Amaia eta Begoña: horietako batek lau seme-alaba adingabe ditu eta etxegabetze-agindua etenda dago; besteak, Kutxabanken duen hipotekak eragindako ordaintzeko ezintasuna du, 2008ko krisiaren ondorioz.

EAE: bost urte legea aplikatu gabe

"Euskadin mobilizatzeko arrazoi bat gehiago dugu. Euskal Etxebizitzaren Legea onartu zenetik bost urte igaro ondoren, ez da garatu ezta aplikatu ere", salatu dute. "Ez da kasualitatea EAJ eta PSE, Eusko Jaurlaritza osatzen dutenak, alokairu espekulatiboak kontrolatuko dituen eta ekimen pribatuari premia biziko ondasun batekin espekulatzea eragotziko dion estatuko Etxebizitzaren Legea aurrera ateratzearen aurka agertzea Kongresuan".


Lorea drogeriaren azken egunak

Zumarragako Lorea drogeriak aste honetan itxiko ditu ateak, 35 urteren ondoren. Ana Elgarresta nagusiak erretiroa hartuko du, baina bere seme Aitor Larrañagak pintura tailerrarekin jarraituko du.

Lorea drogeria Ana Elgarrestak eta Pello Larrañaga bere senarrak ireki zuten, 1987ko urrian. Elgarrestaren aita pintorea zen eta horrek eragina izan zuen. «Nire aita pintorea zen eta gurasoek drogeria txiki bat izan zuten Urretxun, Abenidan. Ni bertan hasi nintzen lanean, 15 urterekin. Hala, 1987an senarrak eta biok drogeria irekitzea erabaki genuen. Ordura arte bera karrozaria izan zen. Autoak margotzetik hormak margotzera pasa zen. Nire esperientzia baliatzea erabaki genuen eta, Pello oso mainatsua denez, bera ere oso ondo moldatu zen», aipatu du Elgarrestak.

Aldaketak

Urte luzetan asko lan egin zutela oroitzen du. «Drogeria gaiak, perfumeak eta jostailuak ere saltzen genituen. Saltoki handiak ireki zirenean, jostailuak saltzeari utzi behar izan genion. Pintura kontuan ez da gainbeherarik egon, jendeak aholkua behar baitu. Egun, makinekin egiten ditugu pinturak. Lehen, eskuz egiten ziren. Bestalde, hormetan papera jartzeko ohitura handia zegoen. Emakumeak arduratzen ziren papera aldatzeaz eta margotzeaz».

Azken 28 urteetan Miriam Intxaustiren laguntza eduki du. «Nire bezeroa zen eta oso neska jatorra iruditzen zitzaidan. Laguntza behar nuen eta nirekin lan egitea proposatu nion. Lankide bikaina izan da. Oso ondo konpondu gara, bestela ezinezkoa zatekeen 28 urte elkarrekin ematea. Gogorra egingo zaigu banatzea, baina kalean ikusiko dugu elkar».

Elgarrestak 64 urte bete behar ditu eta Ticket Bai-ren ezarpenak erretiroa hartzera eraman du. «Ez dut saltsa horretan sartzeko inongo gogorik eta, gainera, semea bere kontura lan egiten hasteko garaia da. 64 urte bete behar ditut eta dagoeneko nahikoa lan egin dut. Hemendik aurrera erretiratuek egiten dituzten gauzak egingo ditut: bidaiatu, paseatu, lasai bizi, semeentzat janari goxoak prestatu etxera askotan etorri daitezen… Eta bilobak heltzen direnean, ea behingoz heltzen diren, bilobak zaindu».

Intxausti gazteagoa da eta lanean jarraituko du. «Oso langile ona da eta ez du sekula arazorik izango lana aurkitzeko. Oso jatorra zela iruditu zitzaidalako kontratatu nuen eta ez nuen huts egin. Oso garrantzitsua izan da niretzat, bai dendan eta bai dendatik kanpo ere. Lankide eta lagun bikaina da», amaitu du Elgarrestak.


Amets handitik esnatuta, ilusioa piztu du berriz

Osasunak biharamun gozoa izan du Kopako finalaren ostean, aise gailendu baitzaio etxean Almeriari. Bigarren zatian iritsi dira partidako gol guztiak


"Aurtengo denboraldia amaitutzat eman dut"

Iñaki Olanok Ataria Irratian denboraldiaren errepasoa egin du.


Vingegaard dago; eta gero besteak

Danimarkarrak bigarren etapa irabazi du jarraian, eta lidergoa sendotu; Mikel Landak bakarrik eutsi dio, baina Vingegaard oso nagusi da; berak egin du lan gehien, eta halere, aise menderatu Murgiakoa esprintean.

Cappo Cannonnieri bat dago, eta gero beste guztiak. Jonas Vingegaard Euskal Herriko Itzulia irabazteko proportzioan da hekatonberen bat gertatzen ez bada. Hain da nagusi, hain dago indartsu, ondoko denak hankapean darabilzkiela. Baita Mikel Landa bera ere, danimarkarraren erritmoari eusteko gai izan den bakarra. Murgiakoak erraiak bota ditu La Asturianan gora Jumbo taldekoa harrapatzeko, eta lortu du, baina helmugarainoko azken 20 kilometroetan lauzpabost errelebo baino ez dizkio eman ahal izan etapa garaileari. Bistan da porru eginda zihoala, ezinean.

Hainbesterako, azken esprint laburrean Vingegaard-i gurpila sartu ere ezin izan diola egin. Hori, azken bi kilometroetan erreleborik eman ez eta indarberritzeko aukera izanda ere. Vingegaard indartsuagoa da gorantz, ordekan eta esprintean. Denean. 12 segundoko aldea ateratzen dio dagoeneko Landari, bigarren sailkatuari, baina hortik gora egitea zail gertatuko zaio arabarri. Beste oilar guztiak baino egoera hobean da, dena den. Bigarren postua ziurra du Landak gauzak normal.

Education First taldeak berotu du etapa La Asturianan gora. Esteban Chaves, Richard Carapaz eta Rigo Uran saiatu dira, baina alferrik. Vingegaard buruan jarri da, kideei begiratu, eta 'helmugan ikusiko gara' esan ostean hanka egin. Landak harrapatu du, beste guztiek ez. Berea da Itzulia, gaur Rohan Dennis taldekidea galduta ere. Ez dirudi taldekideen behar handirik izango duenik, Itzulia irabazteko.

Bihar bosgarren etapa, Zornotzan hasi eta bukatu. Eta hau ere tricky edo bihurria. 164 kilometro. hirugarren mailako hiru mendate eta bigarren mailako bat, eta puntuak banatzen ez dituzten beste muino asko. 3.400 metroko desnibel metatua, denera. Bikijgoaren hirugarrena, jarraian, bihar?


Hartzarekin eta tximinoarekin dantzan, Aratusteak ospatu dituzte Antzuolan

Kalejiran, jai giroan, Aratusteak ospatu dituzte Antzuolan. Hartzaren eta tximinoaren arteko tira-birak ere gertutik jarraitu dituzte antzuolarrek.